
KVINDE- 
GE OM FLERE ANGREB RACISTISKE HETZ KAMPEN I LUFTEN UNDERTRYKKELSE 
Reel forandring kommer fra neden, Politikerne kører hetz mod muslimer Dårlige overenskomster og angrebe- Kapitalismen har tvunget kvinder ud 
ikke fra løgnagtige og fremmedfjend- og indvandrere for at splitte os og for ne i flybranchen betyder, at initiativet på arbejdsmarkedet - og ud i klas- 
ske nedskærings-politikere at skjule deres magtesløshed må tilbage til folk på gulvet sekampen 

«Tjet gik langsomt op for mig, at jeg ikke 
kunne redde verden ved kun at lave ro) (CSE 


køkken og skralde mad til hjemløse og Is ANE 


tre støttebørn i Afrika” 





En ny IS/U'er interviewer to knapt så 
nye om IS/U, hvorfor de er medlemmer, 
og hvad man laver som aktiv. 





Af Trond Poulsen 


Vi sidder rundt om sofabordet i et 
kontorlokale på Nørrebro. Over for mig 
sidder Lærke Haveman og Sigurd Skov. 

De er medlemmer af Internationale 
Socialister/ISU, begge meget aktive. Jeg 
har, som nyslået medlem af IS/U selv, 
sat mig for at spørge dem lidt om deres 
forhold til partiet, og hvad det betyder 
for dem. 


Kan I ikke fortælle, hvem I er? 

Sigurd (SS): Jeg er 20 år og studerer 
samfundsvidenskab på RUC. 

Lærke(LH): Jeg er 17 og går i 2.g på Det 
Fri Gymnasium. 


Hvor længe har I været medlem? 

LH: Jeg har været medlem i 1% år. Jeg 
blev rekrutteret på et avissalg foran Det 
Fri Gymnasium, da jeg lige var flyttet til 
København. Pludselig stod Anders med 
en avis og sagde: "Kom, det vil du gerne — 
det er megaspændende.” Og jeg tænkte, 
at det ville jeg jo faktisk gerne. 

SS: Jeg har også været medlem i om- 
kring 1% års tid. Jeg blev også rekrutteret 
på gymnasiet på Bornholm af selv- 
samme Anders, der var ude og snakke 
med en anden bornholmer. Og siden 
jeg mødte dem, har jeg været på. Jeg 
har været aktiv i København i omkring 
et halvt år. 

Hvorfor valgte I at melde jer ind i IS/U? 

LH: Da jeg mødte Anders, var jeg et 
sted, hvor jeg ikke havde taget så meget 
stilling til noget som helst. 

Jeg havde en idé om, at jeg skulle ud 
og redde verden. 

Men så fik jeg Socialistisk Arbejderavis 
og læste den og tænkte, at der var mange 
ting, som jeg ikke havde været nødt til at 
forstå før. Det gjorde mig nysgerrig, og 
jeg begyndte at komme til en hel masse 
afdelingsmøder og var med til demon- 
strationer og seminarer. 

Langsomt gik det op for mig, at jeg 
ikke kunne redde verden ved kun at lave 
folkekøkken og skralde mad til hjemløse 
og have tre støttebørn i Afrika. 

SS: Jeg begyndte, op gennem skolen, 
at interessere mig for venstreorienteret 
politik — og på Bornholm var der den- 
gang en markant mangel på et godt 
udenomsparlamentarisk parti. Så jeg 
greb simpelthen chancen, da IS kom til 
øen og var så med til at starte lokalaf- 
delingen op. 

Var der nogen særlige mærkesager — el- 
ler var det bare, fordi det var et venstre- 


orienteret projekt? 

SS: Nej, men det ligger lidt i navnet 
"Internationale Socialister”. Jeg havde 
på det tidspunkt allerede taget afstand 
fra det nyere Sovjetunionen, som jo også 
var undertrykkende i samme grad som 
kapitalisme, så måske blev jeg tiltruk- 
ket af hele det trotskistiske aspekt ved 
Internationale Socialister. 


IS har en ideologisk klarhed, som 
jeg efterspørger 

LH: Jeg tror at det, der tiltrak mig ved 
Internationale Socialister, var at der var 
nogle politiske aktiviteter, noget man gik 
ud og gjorde noget ved. 

Jeg havde brug for at blive oplært og 
trukket igennem mere baggrundsviden 
om, hvordan verden er — og Internatio- 
nale Socialister er for mig det parti på 
venstrefløjen, der har en ambition om 
give mig den dannelsesrejse. 

Du kan stille spørgsmål, du kan læse, 
der er afdelingsmøder, hvor du lærer 
noget. Du udvikler dig. 

SS: Samtidig er der også hele det 
aktivistiske aspekt hos Internationale 
Socialister, som jeg i hvert fald ikke 
synes, man finder hos så mange andre 
på venstrefløjen … IS har en ideologisk 
klarhed, som jeg efterspørger, og som er 
enormt vigtig for et revolutionært parti. 

Så I kan godt kan lide, at der eren klar 
teoretisk linje? 

SS: Jaah, men absolut også den prak- 
tiske vinkel. Som gode, gamle Engels 
også var ude i: "Praksis uden teori er 
blind, teori uden praksis er steril.” Så 
det, at man har nogle afklarede over- 
vejelser om, hvad det er, man har gang 
i, i praksis, er vigtigt. Og det formår IS i 
mine øjne. 

LH: Også det at vi prøver at opbygge 





noget. Hvis vi skal bygge noget op, så skal 
vi starte med at bygge noget op der, hvor 
vi er. Jeg går på gymnasiet, og det er der, 
jeg sælger avisen. 

Når man diskuterer med folk, bliver 
det jo også én, folk går til, når der sker 
ét eller andet. Jeg føler, at jeg er i gang 
med at uddanne mig selv til at vide, hvad 
jeg skal gøre, når der sker ét eller andet. 

SS: Man får et metodisk alternativ til 
reformismen og nogle andre muligheder 
end bare at sætte en stemme hvert andet 
år. Og så selvfølgeligt også vise, at man 
har et endemål, et alternativ til kapita- 
lisme. I vores tilfælde er det endemål 
socialisme og arbejdermagt. 


Hvordan er det med IS og enighed? Er 
der nogle emner, hvor I kan være uenige 
— og ville en uenighed være et problem? 

SS: Altså, ikke som ISU'er. Man kan 
sagtens være ISU-støttemedlem og 
støtte linjen og blive klogere på nogle 
ting, uden at være enig i alting. 

Som IS-medlem skal man nok være 
mere enig i de ideologiske og metodiske 
perspektiver. Men der er aldrig noget, 
man ikke kan diskutere. Der er ikke 
nogen tabuer. 

LH: Vi er jo ideologisk set enige om 
det meste. Men der er jo også ting, hvor 
vi oplever uenighed — fx spørgsmålet 
om prostitution, hvor der internt er en 
uenighed og plads til det. 

Det er vigtigt, at man tør stille de 
spørgsmål, der måtte være. Det synes 
jeg, at der er plads til i IS. 

SS: Der er altid plads til forskellige ret- 
ninger. Men jeg vil vove at påstå, at hvis 
man ikke er marxist, så vil man have det 
svært som IS'er. IS'ere er marxister. Jeg 
tror også på, at IS'ere er leninister og til 
en vis grad trotskister. 


Har I et råd til folk, der overvejer at 
blive medlemmer? 

SS: Hvis man bare ønsker at være 
ISU 'er, så er det sådan set nok, at man 
ønsker at støtte den antiracistiske ven- 
strefløj. Hvis man skal være IS'er, så skal 
man gøre op med sig selv, om man er 
antikapitalist eller ej, om man er marxist 
eller ej. 


Det ville være forfærdeligt at vide, 
at verden bare er en tabt sag 

LH: Man skal også gøre op med sig selv, 
hvad ens mål er. Ønsker man at bidrage 
til noget større, være med til at skabe en 
forandring. 

SS: … at være med til at skabe foran- 
dring fra neden. 

LH: Jah, kan vi sørge for, at vores børn 
ikke skal vokse op til den verden, vi har 
nu. 

Jeg har tit den diskussion med folk, 
hvor de siger "vi startede også som socia- 
lister” — og så spørger jeg altid: "Hvorfor 
stoppede I? Synes I virkeligt, at den ver- 
den, vi lever i nu, er god nok? Synes I, at 
det er fint nok at stå op om morgenen 
og sælge jeres arbejdskraft uden at få 
halvdelen af jeres nytte tilbage i løn?” 

SS: "Er det rart at være en del af en 
krigsførende nation og en imperialistisk 
verdensorden?” 

LH: Det ville være forfærdeligt at vide, 
at verden bare er en tabt sag. Det har jeg 
ikke lyst til. Man skal gøre op med sig 
selv, hvad man vil, og om man tror på, 
at man kan forandre noget. For jeg tror 
på, at jeg kan forandre noget. 

SS: Ja, og så skal man være klar på, at 
det handler om udenomsparlamenta- 
risk, politisk arbejde. I IS er vi revolu- 
tionære og udenomsparlamentariske. 

LH: Man skal synes, at det er fedt at 
læse avis og gå på gaden og møde andre 
— og fortælle dem, at der er en vej til et 
alternativ. Jeg vil selvfølgelig opfordre 
alletilat gå ind i et parti— jeg vil opfordre 
alle til at være med i dét her parti. 

SS: Det antiracistiske arbejde er 
virkeligt også værd at nævne, for man 
føler, at man gør noget meningsfuldt. 
Især i disse præ-valgkampstider, hvor 
fx socialdemokraterne er ude med en 
hæslig kampagne. Her er der mulighed 
for at komme med et modsvar mod 
den racisme fra oven. Det modsvar er 
anti-racisme fra neden. Fra et stærkt 
fællesskab. 


Interviewet er væsentligt forkortet — læs 
en længere udgave på socialister.dk 


| Det mener vi | mener VI 


Vi har brug for folk, 
der vil bygge op 


60-70 procent af befolkningen var imod den snart afgående rege- 
rings dagpengeindgreb. Alligevel tog ingen i fagbevægelsen eller 
på venstrefløjen initiativ til en eneste demonstration i de 2 år, det 
tog at få indgrebet igennem. 

Dette er måske det mest åbenlyse udtryk for det, der på skift hed- 
der"fagbevægelsens krise”, "bevægelsernes krise” og "venstrefløjens 
krise”. 

Et andet eksempel er lærerkonflikten i 2013. Selv ganske få 
sympati-strejker kunne have tvunget regeringen på retræte. Men 
de kom aldrig. 

Hvad værre var: Ingen på den faglige eller parlamentariske ven- 
strefløj argumenterede for sympatikonflikt. Ledelsen i Danmarks 
Lærerforening talte endda imod. 


2006-7 
Kontrasten til 2006-7 er slående. 

Tre gange på 18 måneder indkaldte FOA m.fl. tildemonstrationer 
mod Fogh-regeringens angreb. Hver gang mødte ca. 100.000 op til 
de såkaldte "velfærds-protester”. 

Protesterne — og de samtidige strejker — betød, at VKO i resten 
af regeringsperioden var væsentligt mere tilbageholdende med at 
angribe. 

Det er under 10 år siden. Men det er glemt af de fleste, fordi man i 
de følgende år havde mere fokus på at få en anden regering end på 
konkret at bekæmpe nedskæringerne. 


Efter VKO 
Vi fik en anden regering — men ikke en anden politik. Nedskærin- 
gerne fortsatte. 

Men det gjorde protesterne ikke. Det jo var "vores” regering, mente 
man i hvert fald i fagtoppen. Langt ud på venstrefløjen talte man om 
"vore venner i regeringen”. 

Det lød mere og mere utroværdigt for hver måned, der gik. 





Efter Thorning-Corydon 
Nu får vi snart igen en ny regering. 

LO-formand Harald Børsting og FTF-forkvinde Bente Sorgenfrey er 
ved at forberede sig på "samarbejdet” med en kommende borgerlig 
regering — og støtter derfor ikke den socialdemokratiske valgkamp. 

Men hvad med venstrefløjen? Skal vi, lige som under VKO, nu snart 
igen samles om at demonstrere for at komme af med en borgerlig 
regering? 

Eller skal vi samles om at bekæmpe nedskæringer, fyringer, jagten 
på syge og arbejdsløse osv. — uanset hvilken farve, regeringen har? 


Politik 

Det er jo et 'politisk' spørgsmål. Og politik er netop det område, 
hvor det er gået helt galt for den faglige og politiske venstrefløj de 
seneste år. 

Så længe man mest tror på forandringer 'fra over, fra det parla- 
mentariske sludrekammer, så er symbolske aktioner, medieoptræ- 
den og det at heppe på de Tigtige' politikere det vigtigste. 

Men det, vi har brug for, er at samle dem, der vil bygge op fra neden. 

Samle dem, som tror på, at det er almindelige arbejderes, stude- 
rendes, pensionisters, arbejdsløses egen aktivitet, der er nøglen til 
forandring. 


Netværk på tværs 
Der ermasser af folk i fagbevægelsen, der uge efter uge kæmper for 
at holde bevægelsen i gang. 

Men der er behov for at bygge netværk op, som samler folk på 
tværs af skoler og arbejdspladser — og på tværs af, om man primært 
kæmper mod racisme eller mod klimaforandringer eller krig. 

Der er behov for et netværk for en anden politisk kurs. 

En kurs, der vil bekæmpe enhver nedskæring uanset regering. En 
kurs, der vil samle folk til aktiv modstand, uanset om man er kvinde 
eller mand, faglært eller ufaglært, muslim, jøde eller noget tredje, 
offentligt eller privat ansat, studerende eller arbejdsløs osv. 


Thorning eller Løkke — de er begge vore modstandere. Og de skal 
mødes med fælles kamp. 


Det er ikke verdens letteste opgave. Men det er nødvendigt. 


af Internationale Socialisters Ungdom, 
ISU Internationale Socialister / ISU, Postboks 533 
2200 København N 
5342-0357669 
saaQsocialister.dk 
www.socialister.dk 


OTM 
1700 stk. 
Red. afsluttet den 15. april 2015 


Jørn Andersen 

Er valget ikke ligegyldigt? 


Det kommende valg virker på 
mange måder ret ligegyldigt 
— for "rød” og "blå” blok fører 
grundlæggende samme politik. 





Af Christine Bergen, foto: Mette Kramer 
Kristensen 


Måske vil en borgerlig rege- 
rings hetz mod arbejdsløse, ar- 
bejdere og især mod muslimer og 
asylansøgere være hårdere end 
en socialdemokratisk regerings — 
selv om mange blev overraskede 
over de socialdemokratiske an- 
greb. Men de to blokkes overord- 
nede linje er den samme. 

Så kan man ikke lige så godt 
vise sin foragt for det parlamen- 
tariske cirkus og lade være med 
at forholde sig til valget? 

Nej. Selv om socialister skal 
være klare på, at vi ikke tror på 
forandring gennem parlamentet, 
er det alligevel vigtigt at vi forhol- 
der os til valgkampen. 


Politisk platform 
Under en valgkamp er der poli- 
tiske diskussioner overalt — langt 
flere mennesker end normalt 
tænker politisk, indgår i politiske 
diskussioner, overvejer hvilke 
forandringer, de ønsker, og hvor- 
dan de kan skabes. 

Socialister skal udnytte, at det 
er nemmere at tale politik med 





folk — vi skal snakke politik på 
vores skole, arbejdspladser, gå 
på gaden osv. 

Valget giver os en politisk plat- 
form, som vi skal udnytte. 


Forandring - hvordan? 
Mange af dem, vi kommer i snak 
med, har svært ved at se et alter- 
nativ til nedskærings-politikken 
og hader måske politikerne. 
Ligesom os. 


Valgkampen er vores mulighed 
for at komme ud til mange og 
vinde argumentet om, at for- 
andring ikke kommer igennem 
parlamentet, men ved at almin- 
delige mennesker organiserer sig 
og kæmper. 


Vi kan bruge valgkampen til 
at opbygge styrke 
Det gør vi ikke ved at hænge valg- 
plakater op i lygtepæle, eller dele 
glitrende foldere ud for politikere 
der vil "ordne det hele for os”. 

For socialister er valgkampen 
en chance for at samle folk, som 
ønsker forandring. Fx ved at over- 
bevise dem om, at de skal være 
med til at opbygge en kæmpende 
venstrefløj og blive aktive i Inter- 
nationale Socialister. 

Men også ved at trække dem 
med i fælles aktivitet: Internatio- 
nale Socialister støtter Racismefri 


Bys valgkampagne, som ikke har 
som formål at få valgt bestemte 
politikere ind. 


Den har til formål at samle 
alle dem, som har fået nok af 
politikernes racisme, til en mod- 
kampagne. Og dermed skabe en 
anti-racistisk bevægelse, der står 
stærkere efter valgkampen. 

De ting er de vigtigste, socia- 
lister kan gøre iden kommende 
valgkamp. 


Og så gå ned og stem … 

Derudover opfordrer vi også til 
at stemme på Enhedslisten. I sig 
selv vil det ikke gøre den store 
forskel. Nedskæringspolitikerne 
vil også være i flertal efter valget. 

Men mange stemmer til En- 
hedslisten vil øge selvtilliden 
hos dem, der er modstandere af 
nedskæringer og racisme. 

Selv om det ikke er det vigtig- 
ste, du kan gøre under valgkam- 
pen — så gå alligevel ned og stem 
på Enhedslisten. 


Men brug især valgkampen 
til at trække nye folk med i akti- 
vitet — og med som organiseret 
socialist. 


Gå med i Internationale Socialister/ISU 


Vi har brug for dig, hvis du vil være aktiv. Og vi har brug for dig, hvis du bare vil støtte. 
Internationale Socialisters Ungdom kører frem til slutningen af april en medlemskam- 
pagne. Hvis du er under 30, kan du for 75 kr. om året blive medlem af ISU. Som med- 
lem får du Socialistisk Arbejderavis med i prisen. Tilbuddet gælder selvfølgelig hele 


året! 


Meld dig ind på socialister.dk/medlem 

SIDE 04 


Rød og blå blok: Enige om flere angreb 


Regeringens nyliberale reformpolitik har 

fået nye støtter i erhvervslivet og rosende 
ord fra arbejdsgiverne i Dansk Industri 
og den rabiate borgerlige tænketank, 
CEPOS. 





af Bo Nielsen 


Corydon har indvarslet overgangen fra 
velfærdsstat til konkurrencestat. 

Udviklingen i Socialdemokratiet illustre- 
res af, at partiets nye folketingskandidat 
på Bornholm er forhenværende direktør i 
Dansk Industri, Lars Goldschmidt. 

Industribossen udtaler, at han "fortsat vil 


Hvad har rød blok 


arbejde for erhvervslivets vilkår”, og: 

"De reformer, der skal laves, skulle måske 
laves hurtigere. Mange af de tiltag, der er 
truffet, har haft den rigtige retning, men 
har bare været for små.” 


Venstre kunne næppe have sagt det 

bedre. 

+ Dererda hellerikke det store at slås 
om for de to blokke. De er begge eni- 
ge om det vigtigste i krisepolitikken: 

+ 'Detskalkunne betale sig at arbejde' 
Dvs. at arbejdsløse piskes med 
nedskæringer i kontanthjælp og 
dagpenge, og tvinges ud i nyttejobs/ 


re 


lønpresseri. 

+ De offentlige budgetter må ikke 
vokse. Dvs. tommelskruer på kom- 
munernes økonomi og balancerede 
budgetter — såkaldt 'føkonomisk an- 
svarlighed'. Resultatet er nedskærin- 
ger og fyringer. 

+ Racisme. På politikersprog kaldet'en 
stram udlændingepolitik'. Indvan- 
drere og flygtninge opfattes som en 
belastning, og muslimer mistænke- 
liggøres dagligt. 


Derfor forsvarer Venstres Martin Geert- 
sen arbejdsgivernes ret til at diskriminere 


BE EN Te, 


imod kvinder med tørklæde. "Det er jo 
markedet,” forklarer Geertsen. 

Og derfor hænger Socialdemokratiet 
indvandrere og flygtninge ud som dovne 
nassere i en storstilet plakatkampagne med 
ordene "Kommer du til Danmark, skal du 
arbejde.” 


Og derfor angriber blå bloks racistiske 
kamphund, Dansk Folkeparti, straks 
kampagnen og anklager S for ikke at være 
racister — og overbyder med, at Danmark 
må bryde med menneskerettighederne 
for at forhindre indvandrere i at komme 
til Danmark. 


S-SF kom til magten på løfter om velfærd. Hundredtusinder af arbejdere håbede 
Lo es dale duet 


Af Bo Nielsen 


Men allerede med de første meldinger stod det klart, at krisepolitikken skulle 
(kaster sele 

"Udgangspunktet for regeringen er VK-regeringens økonomiske politik i bredeste 
forstand,” hed det i regeringsgrundlaget. 

Det var ikke 'de bredeste skuldre”, der skulle løfte, men et klasseløst 'vi'. 

Løntilbageholdenhed blev skrevet ind i grundlaget og satte kursen for de kom- 
mende års politik. 


SF-skatteministeren Thor Måger Petersens første handling blev en 'rød” skattere- 
form, hvor den lovede millionærskat blev erstattet med skattelettelser for de rige. 
"Det skal kunne betale sig at arbejde.” Uligheden blev øget. 


Reform-amok 
Regeringen gik "reformamok” og gennemførte de borgerliges og De Radikales 
efterlønsreform, slagtede dagpengene og gennemførte angreb på angreb på ar- 
bejderklassen — hovedsageligt på de arbejdsløse. 

De faglige ledere var stumme. Det var deres regering, der angreb deres medlem- 
esse 

Regeringen kaldte det en sejr, da et flertal i Folketinget i maj 2012 stemte for 
Europagten — en nedskærings-spændetrøje, som Danmark, der ikke er et euroland, 
frivilligt tiltrådte. 


Hver gang regeringen har sagt, at flere skal i arbejde, har Venstre og LA skruet op 
for hetzen — de arbejdsløse er dovne og har sugerøret langt nede i de fælles kasser. 


Af Bo Nielsen 


Til trods for regeringens nul-vækst finanslove mener V, LA og Konservative, at 
regeringen lader den offentlige sektor vokse uhæmmet. De vil hellere give skat- 
telettelser til de rige og vennerne i erhvervslivet. 


Derfor skal Danmarks konkurrenceevne styrkes, siger Venstre. Og derfor skal 
det kunne betale sig at arbejde. Og derfor skal den offentlige sektor effektiviseres. 

Det er politikersprog for, at arbejdsløse og syge skal rammes hårdere, og for at 
lønnen skal ned. Og for mere måle-tyranni i det offentlige, hvor de ansatte skal 
løbe stærkere. 

Der skal konkurreres med privat, uorganiseret lønpresseri, så mere kan udliciteres 
og blive til privat profit — såkaldt "vækst”. 


URE LATE EET: 

I konkurrencen med den nyliberale regering er der blevet skruet op for syndebukke- 

retorikken. De arbejdsløse er ikke bare dovne, de er også mega-grådige, må vi forstå. 
Omkring 9.100 kontanthjælpsmodtagere modtager over 300.000 kr. brutto i sam- 

lede ydelser fra staten, påstod LA. En løgn, som Arbejderbevægelsens Erhvervsråd 

dog hurtigt skød ned. 


Næsten en halv million kr. kan et arbejdsløst ægtepar med tre børn få, hylede 
Venstre forarget ien annoncekampagne. Men kunne ikke lige finde på nogen ek- 


sempler, da kritikere spurgte "hvem?” 


Oppositionsleder Lars Løkke havde måneder i forvejen udtalt: 


"Aftalen ligger i direkte forlængelse af den reformlinje, jeg lagde for dansk politik. 


Så den bør Danmark tilslutte sig.” 


Den politik, Søvndal forud for valget havde kaldt "velfærdsmassakre”, blev nu 
forsvaret af SF-formanden som "et nyt venstreorienteret reformprojekt 


socialisme”, Different name — same shit. 





Angrebene fra politikere, arbejdsgivere og medier stop- 
pes ikke af et kryds på en stemmeseddel. 





Jørn Andersen 


Valgkampen har længe været i gang. Men rød og blå blok 
er ikke et valg mellem forskellige politikker. Det er kun et 
valg mellem hvem, der skal gennemføre den. 

SRSF-regeringen fortsatte VKO-regeringens politik— bare 
værre. 

En ny regering med Grådig-Lars i spidsen (og Dansk Fo]- 
keparti med afgørende indflydelse) vil fortsætte Thornings 
angreb — og forsøge at gøre dem værre. 


Stem Ø 
Enhedslisten er det eneste parti, der igen og igen har 
stemt mod nedskæringerne, angrebene på indvandrere og 
flygtninge, indgrebet i lærernes overenskomst, dagpenge- 
forringelserne osv. 

Der har været nogle 'smuttere': EL har stemt for 3 ud af 
4 af Corydons finanslove. En Libyen-krig. Angrebene på 


Så pludselig var kampagnen 'bare' rettet imod arbejdsløse indvandrere! 


Således bindes de to store syndebukke-temaer sammen. Racismen tjener en vigtig 


” « 


moderne 


Forandring kommer fra neden 


børnepenge til føstarbejdere' har bestemt ikke været kønt. 

Men for alle andre partier — fra SF til DF — har det været 
omvendt: Her har undtagelsen været, når de har stemt 
imod forringelserne. 

Derfor opfordrer vi til at stemme på Enhedslisten når 
valget kommer. 

Flere stemmer til Ø vil signalere, at flere ønsker mere 
modstand mod Løkkes og Thornings angreb. 


Vigtigere end et kryds 
Men om du stemmer SF, Ø eller Å — eller undlader at 
stemme — er ikke den vigtigste diskussion. 

Nedskæringer, fyringer og politiker-racismen stoppes 
ikke af et kryds. 

Angrebene skyldes ikke politikernes grådighed. De 
skiftende regeringer tjener udenoms-parlamentariske 
interesser: Flere penge til arbejdsgiverne og de rige, så de 
kan "klare sig i konkurrencen” med kapitalister i andre 
lande — hvor regeringerne også angriber. 

Svaret er modstand og solidaritet. Mellem offentligt og 
privat ansatte. Mellem arbejdende og arbejdsløse. Mellem 


funktion i magthavernes del-og-hersk strategier. 





indfødte og indvandrere. — Og mellem arbejdere på tværs 
af grænser. 

Bliv organiseret socialist. Vær med til at bygge modstand 
mod magthaverne — og solidaritet fra neden. 


Forandring kommer fra neden 

Det er systemet der er råddent 

- ikke kun politikerne 

Giv racismen et modsvar 

- lad ikke racismen splitte os 

Fælles modstand mod nedskæringer 

- lad arbejdsgiverne og de rige betale 

Sæt dit x ved liste Ø 

- men modstand mod politikere og bosser kræver 
mere end et kryds. Derfor: 


Bliv organiseret socialist 
www.socialister.dk 





For hvem er 
Alternativet 
et alternativ må 








Hvad har det nye parti at tilbyde de 
mange, der ønsker et opgør med det 
etablerede politiske system og den 
såkaldte "nnødvendighedens politik”? 





Af Lars Henrik Carlskov 


I spidsen for Alternativet står Uffe 
Elbæk, der måtte træde tilbage som kul- 
turminister pga. nepotisme-anklager. 

Han har beskrevet partiet som "mere 
rødt, mere solidarisk og mere iværk- 
sætter-agtigt” end De Radikale, men 
nærmere dette partis "grundrødder”, 
dog"i en ny tid”. Han vil desuden kom- 
binere "det bedste” fra Liberal Alliance 
og Enhedslisten. 


Altså en form for mellemvej mellem 
nyliberalisme og socialisme. Som i 
socialliberalisme og et borgerligt parti 
som f.eks. De Radikale, hvor Elbæk og 
en række af Alternativets andre topfolk 
da også kommer fra. 

Modsat De Radikale ønsker Alternati- 
vet dog et opgør med stadig økonomisk 
vækst som samfundsmål. 

Desværre forestiller man sig det mu- 
ligt uden et brud med historiens mæg- 
tigste vækstmaskine, dvs. den globale 
kapitalistiske produktionsmåde. 


Fanget i vækstmaskinen 
Vækst-tvangen er således en del af 
selve kapitalismens DNA. Marx define- 
rede kapital som "selvekspanderende 
værdi”. Pga. konkurrencen med andre 
virksomheder må enhver virksomhed 
vokse eller bukke under. 

Det gælder også for kapitalismen 
som helhed, hvor faldende eller negativ 
vækst er lig med krise. 

Ifølge Alternativets partiprogram er 
"småjusteringer og symptombehand- 
ling” ikke nok. Desværre vil partiets 
politik netop blot betyde en justering, 


ikke en afskaffelse, af kapitalistisk 
klimaødelæggelse og biosfærisk ned- 
smeltning. 


Det gælder forslag om finansskat, 
stærkere kapitalkontrol samt forbud 
mod hedgefonde, kapitalfonde og di- 
verse finansielle instrumenter. 

Det gælder også forslag om et "fuldt 
reserve” -banksystem (hvor udlån ikke 
må overstige indlån) og opdeling af 
finanssektoren mellem "almindelige” 
erhvervsbanker og andre finansielle 
institutioner. 

Intet af dette er f.eks. mere vidtgå- 
ende end den socialliberale økonom 
Keynes' berømte forslag om "aktiv 
dødshjælp” til rentenyderne og socia- 
lisering af investeringerne. 


Middelklassen som ideal 

Ifølge Alternativet tvang finanssekto- 
ren "hele den globale økonomi i knæ”. 
Reelt var det dog blot den umiddelbart 
udløsende årsag. 

Den dybereliggende årsag var det fald 
i produktionssektorens profitrater i de 
ledende kapitalistiske økonomier, som 
efter 70'ernes krise førte til en voldsom 
opsvulmning af investeringer i finans- 
sektoren. 

Profitratens fald var til gengæld en 
konsekvens af konkurrencen, hvor virk- 
somhederne som nævnt må foretage 
stadigt større investeringer. 

Alternativet foreslår desuden en 
skat, hvor miljøbelastningen indgår i 
vareprisen, så "markedsmekanismerne 
fungerer korrekt”. "Andels- og koopera- 
tionsbevægelsen” skal "genopfindes” i 
den nye"fjerde sektor”, dvs. "det bedste” 
fra den "private, den offentlige og den 
frivillige” sektor. 

Små ”grønne” virksomheder er idea- 
let. Alternativets ideal er middelklas- 
sen/småborgerskabet. 








Det går bl.a. igen i ønsket om øget 
støtte til grupper som kioskejere etc. 
og "kreative erhverv” (den såkaldte 
"kreative klasse”). Desværre viser netop 
andelsbevægelsen tydeligt, hvordan 
enhver virksomhed enten må tilpasse 
sig markedet eller forsvinde (tænk 
f.eks. Arla). 


Ny politisk kultur” 

eller systemskifte? 

Alternativet ønsker "en ny politisk kul- 
tur”, der skal fjerne den historisk høje 
mistillid til politikerne. Bl.a. skal et vist 
antal online-stemmer betyde, at lovfor- 
slag behandles i Folketinget. 

Men den "nødvendighedens politik”, 
der er årsag til politikerleden, skyldes 
i sidste ende, at uden et brud med 
kapitalismen vil presset fra finans- 
markederne tvinge politikere — uanset 
partifarve — til at føre den politik, inve- 
storerne ønsker. 

Alternativet "tror på det gode i os 
alle”, men har desværre intet blik for 
de klasseinteresser, som blokerer for 
omstilling til bæredygtighed. 

Partiet forestiller sig, at omstillingen 
skal ske via de eksisterende politiske 
institutioner såsom Folketinget, EU og 
Verdenshandelsorganisationen (WTO). 
Det svarer nogenlunde til at ville re- 
formere den katolske kirke til at være 
protestantisk. 


Alternativet er i bedste fald et al- 
ternativ for den mellemklasse af små 
virksomhedsejere, der bliver presset af 
konkurrencen fra storkapitalen. Men 
deres chance for at vokse fra små til 
større kapitalister er i forvejen minimal. 

Som alle andre småborgerlige partier 
vil Alternativet vakle mellem de stærke 
klasser: Kapitalen og arbejderklassen. 
For sidstnævnte har Alternativet intet 
at tilbyde. 

Spørgsmål til 
Nationalpartiet 


Internationale Socialister/ISU støt- 
ter Nationalpartiets meget velbe- 
grundede og tiltrængte kritik af le- 
vebrødspolitikerne og den racistiske 
indvandrerhetz. 





Af Konni Nørlem 


Vi støtter deres formål om at lave en 
humanistisk redefinition af danskhed 
og danske værdier. Og vi støtter deres 
krav om at få Danmark ud af NATO 
og stoppe Danmarks krigsdeltagelse 
i Mellemøsten. 


Og mange af os er fans af Yahya 
Hassan som lyriker. Han er tankevæk- 
kende, provokerende, rammende og 
super humanistisk. 


Ikke borgerligt - men hvad så? 
Men samtidig er Nationalpartiet ikke 
et socialistisk parti. "Nationalpartiet 
erikke et borgerligt parti, men et parti 
for borgerne og for nationen,” siger 
Yahya Hassan. 


Vil det sige, at Nationalpartiet vil 
tage ansvar for nedskærings-finans- 
love? For danske virksomheders kon- 
kurrenceevne? Pisa-undersøgelser i 
skolerne? Og i det hele taget konkur- 
rence-staten og dens kapitalistiske 
logik? 


Og betyder fraværet af et klasse- 
perspektiv i Nationalpartiet, at de 
vil deltage i jagten på underklassen 
og arbejderklassen som resten af de 
"social-liberale” partier har gang i? 


Yahya Hassan siger et andet sted, 
at folk med anden etnisk baggrund 
ikke skal have lov til at bosætte sig i 
fx Gellerup Parken (som han kalder 
et parallelsamfund), men skal "bp osæt- 
tes” i udkants-Danmark. 


FF V or ber. 
frihedsrettighederne af? 

Spørgsmålet til Nationalpartiet er, 
om deres kritik af det politiske system 
og de siddende politikere holder 
længere, end til de selv kommer på 
magten? 

Antiracismen har brug for en ny venstrefløj 


SF'eren Leif Donbæk skriver på sin blog 
på Modkraft.dk et forsvar for indkøb af 
kampfly for 30 mia. kr.! 





Af Jesper Juul Mikkelsen 


"At stille det op som om at Danmark kan 
klare sig uden for NATO og EU, og uden et 
luftvåben er usolidarisk, egoistisk og pinligt 
naivt” skriver han. 

Et sådan indlæg fra et medlem af SF siger 
desværre rigtig meget om tilstanden på den 
danske venstrefløj. 

Et politisk kollaps. En tandløs venstrefløj, 
der har accepteret hele rammen og blot sø- 
ger at fordele smulerne fra de riges bord en 
smule anderledes. 

Der er brug for at genskabe en kempende 
venstrefløj, som har et andet perspektiv end 
administration af det bestående system. 


Til venstre for venstrefløjen 

I løbet af arbejdet med opbygningen af 
Racismefri By og kampagnen "Velkommen 
til muslimer og flygtninge” er vi blevet op- 
mærksomme på en vigtig ting: Nemlig at 
folk, vi møder på gaden, i skolen, uden for 
moskeen, på arbejdet osv., ofte har en stor 
trang til vise, at de er imod politikerne, især 
deres racisme. 


En stor anti-racistisk 

bevægelse er mulig 

Racismen, som kommer fra politikerne, er 
med til at vise, hvor umenneskeligt deres 
system og menneskesyn er. På den mest 
kyniske måde afviser man at tage imod 
flygtninge fordi det angiveligt er for dyrt. 
Samtidig er der råd til nye kampfly. 

Man udråber med fuldt overlæg en gruppe 
som syndebukke for at få os på bunden af 
samfundet til at slås mod hinanden. Den ky- 
nisme er der mange, der ikke vil stå model til. 

Derfor er det muligt at opbygge en stor 
anti-racistisk bevægelse. Politikernes ky- 
nisme harmonerer ikke med vores behov for 
at bevare vores menneskelighed. 

Det er muligt at møde mange anti-racister, 
fordi politikernes fortælling om de frem- 


mede og muslimerne ikke passer med vores 
levede virkelighed. 

På skolen, i bydelen eller på arbejdsplad- 
sen møder vi "de fremmede” og muslimerne 
som kolleger og kammerater, mennesker 
som vi er solidariske med. 


Åt være anti-racist og socialist hænger 
sammen 

Man kan godt være en god anti-racist uden 
at være socialist. 

Men vi, der ønsker at bygge en bevægelse, 
der svarer igen mod politikernes og toppen 
af samfundets racisme, har brug for at kunne 
give nogle modsvar. 

De svar bliver mere klare og tydelige, hvis 
man er med på, at vi har brug for et helt an- 
det samfund, hvor det er menneskers behov, 
som er i centrum, og ikke som nu virksom- 
hedernes profit og konkurrenceevne. 

Som anti-racister skal vi kunne svare på, 
hvorfor magthaverne bruger islamofobi, og 
hvorfra den kommer. 

Her har socialister de bedste svar: Krigene 
i Mellemøsten har ikke handlet om at indføre 
demokrati, men om at kontrollere olien. 
For at bombe disse fjerne lande har man 
haft brug for et fjendebillede, og her starter 
hetzen mod muslimer. 

Denne hetz er så blevet videreført som en 
ondskabsfuld racisme mod de muslimer, 
der bor her. 

Når magthaverne siger, der ikke er råd til 
flygtninge, så har vi brug for svar. 

Socialister ved at vi aldrig har været rigere 
som samfund. Vi har aldrig før i menneskets 
historie produceret så meget overskud. 

Problemet er ikke, om der er råd til at tage 
imod flygtninge. Problemet er, at velstanden 
i et kapitalistisk system er ekstremt ulige 
fordelt. Derfor skal vi kræve at pengene til 
at hjælpe flygtninge bliver taget, hvor de 
er — nemlig fra de rige. 

Socialister ved fra historien at magtha- 
verne altid har forsøgt at skabe splid for selv 
at blive på magten. 

Det er derfor nødvendigt for anti-racister 
at svare klart igen mod splittelse og kæmpe 
for sammenhold. 


Viønsker som anti-racister at stå sammen 
med de grupper, som bliver lagt for had af 
samfundets top. 

Vi ved, at hvis anti-racister ikke rækker 
hånden ud mod de hetzede grupper, vil ra- 
cismen betyde, at de mest undertrykte, som 
fx muslimerne, vil isolere sig. Isolation er en 
helt naturlig reaktion, når man bliver udsat 
for systematisk had. 


Fra kritik til handling 
Aktive anti-racister ved, at det ikke er nok at 
have de rigtige ideer. 

Vi ved, at vi er oppe imod nogle stærke 
modstandere med millioner på kontoen, 
med reklamer ved ethvert busstoppested i 
landet, med fri adgang til journalisternes mi- 
krofoner. Vore modstandere er magthavere, 
som har politi og erhvervslivet på deres side. 

Det er ikke nok blot at stemme til næste 
valg. Vi har brug for at skabe sammenhold 
mellem de grupper, som fra systemets side 
er opdelte og adskilte. 

For at pege i en anden retning end vores 
magthavere, har vi brug for handling, for at 
skabe en samfundsmæssig bevægelse, som 
siger fra over for den mainstream-politik, 
som bygger på opdeling og undertrykkelse. 


Organiseret socialist 

Socialister har de bedste bud på, hvordan vi 
opbygger en anti-racistisk bevægelse. Fordi 
vi ikke accepterer det system, racismen ud- 
springer fra. Fordi vi ved, at vi er oppe imod 
en enorm modstander. Og fordi vi ved, at 
vores klasse, arbejderklassen i sin mangfol- 
dighed, er umådelig stærk, hvis vi ikke slås 
indbyrdes. 

Mange starter i politik med at være ak- 
tive mod racisme. Men hvis vi skal fjerne 
grundlaget for racismen, må vi også slås 
mod velfærds-forringelser, mod krig og kli- 
maødelæggelse osv. — kort sagt: Vi må slås 
på mange fronter. 

Vi må slås for et helt andet system — for at 
arbejderklassen tager magten. 

Det kan man ikke gøre alene, men kun 
sammen med andre — som organiseret 
socialist. 


Politikernes hetz- 
kampagne 


- en 
tidslinje 
Uge for uge forsøger de 


politiske partier at overgå 
hinanden. 


1. marts: Venstre lancerer 
sin kampagne om kontant- 
hjælpsfamilier, der hæv- 
des at kunne få udbetalt 
454.215 kr. om året fra 
staten. Partiets retsordfø- 
rer Karsten Lauritzen for- 
klarer, at den er rettet mod 
Indvandrere”. 


21. marts: "Kommer du til 
Danmark, skal du arbejde” 
og ”Stramme asylregler og 
flere krav til indvandrere” 
lyder overskrifterne i so- 
cialdemokratisk annonce- 
offensiv. 


5. april: Dansk Folkeparti 
kræver, at flygtninge først 
skal kunne blive sam- 
menført med deres familie 
efter 5 år. Partiets ud- 
lændingeordfører Martin 
Henriksen kalder det "den 
mest markante stramning 
I dansk asyl- og udlændin- 
gepolitik siden 2002”. 


13. april: Den foreløbige 
kulmination kommer fra 
De Konservative, der 
kæmper desperat for at 
holde sig over 4 pct. i me- 
ningsmålingerne: "STOP 
NAZI-ISLAMISME” står 

der med store bogstaver i 
deres reklamer i bybilledet 
og medierne. 

… og valget er ikke engang 
udskrevet endnu! 


Racismefri Bys valgkamp-plan 
i København 


Vi står sammen! 


Antiracistisk kampagne i valgkampen 
Lørdagshappenings 


Vi har besluttet at lave store happenings 
valgkampens tre lørdage. Vi vil mødes med 
bannere, dele løbesedler ud, hænge plaka- 
ter op, høre politisk musik, holder taler og 
informerer hinanden om ugens aktiviteter. 


Racismefri By vil under valgkampen skabe 
et rum for alle os, som ikke vil acceptere, at 
politikerne bruger muslimer, østarbejdere, 
flygtninge eller andre medborgere som 
syndebukke. 

Når valget er udskrevet, mødes vi med 
alle de anti-racister, som vil være med til at 
skabe et aktivistisk modsvar kl 19.00 for at 
sætte vores anti-racistiske kampagne i gang. 

Vi vil ikke acceptere, at politikerne be- 
skylder mennesker på flugt for at ødelægge 
velfærden, mens de selvsamme politikere 
år for år sælger ud, giver skattelettelser til 
de rigeste isamfundet og skærer ned i vores 
velfærdssystem. 

Vi vil ikke acceptere, at arbejdsgiverne 
forringer vores fælles løn og arbejdsforhold 
og giver østarbejderne skylden. Vi skal alle 
stå sammen for bedre forhold, løn og over- 
enskomst. 

Vi vil ikke acceptere, at vores muslimske 
kolleger, klassekammerater og naboer bliver 
udråbt som en trussel og fjenden af dansk 
kultur. 

Politikerne bruge racisme til at aflede 
almindelige menneskers vrede, til at gøre 
os bange for hinanden, til at splitte os. De 
bruger racismen som et dække over en råd- 
den politik. 


Fælles demonstration mod racisme 
Vi ønsker at indkalde til demonstration for 
sammenhold mod racisme. Vi indkalder 
til et selvstændigt møde, hvor de, som vil 
være med til at skabe en demonstration, 
kan være med til at sætte rammen for 
dagen. 


Protestér mod racistiske politikere 
På de valgmøder, hvor de mest ekstreme 
racistiske politikere optræder, vil vi mar- 
kere vores utilfredshed og opfordre til at 
gøre protesterne synlige uden for og under 
valgmødet. 

Vi vil også løbende arrangere mindre ud- 
delinger, cafe-arrangementer og andre 
aktioner. 

Hvis du vil vide mere eller være aktiv så 
kontakt Jesper på 6168 3616, eller se 
mere på facebook.com/fascismefrit og 
racismefriby.dk 


Når man bor i et konservativt glashus 

"Stop naziislamisme" hedder det i Det Konservative Folkepartis nye valgkampagne. 
Men hvem var det, der sympatiserede med nazismen i 1930'erne? Hvem var det, 
der i regering sendte kongehuset og adskillige ministre ned for at fedte for regimet 
i Saudi-Arabien, hvis wahhabistiske ideologi både Islamisk Stat og al-Qaeda bygger 
ore 

Lars Henrik Carlskov har lavet et forslag til en plakat, der kommunikerer de konser- 
vatives budskab lidt klarere. 





21. marts: 


International 
aktionsdag 





IE: 
d 


Den 21. marts var i år den internationale akti- 
onsdag mod racisme og fascisme — indkaldt fra 
KEERFA i Grækenland (bevægelsen mod racisme 
og den fascistiske trussel). 


Demonstrationen fandt sted i mange lande og 
byer i Europa — og hele verden. Langt flere steder 
end sidste år var der demonstrationer på aktions- 
dagen. 

Her er spots fra nogle af stederne. 


Grækenland 

Dagen blev markeret i 4 byer. I Athen gik 10.000 
på gaden. Repræsentanter fra fagforeninger, 
immigrant-organisationer, venstrefløjs-organisa- 
tioner og KEERFA talte, før demonstrationen gik til 
Syntagma-pladsen, hvor der var koncert. 

Tilstedeværelsen af immigranter fra Pakistan, 
Bangladesh, Afrika og andre steder i verden var 
massiv, og disse demonstranter var særdeles aktive 
og synlige idemonstrationen. 

Bannere og paroler fra de mange lokalafdelinger 
af KEERFA proklamerede den antiracistiske og 
antifascistiske bevægelses krav. 

Demonstrationen havde et ungt og aktivistisk 
udtryk, og studenter- og elevorganisationer fyldte 
godt med deres blokke i demoen. 


Storbritannien 

I London, Glasgow og Cardiff gik i alt 15.000 på 
gaden under parolerne "Nej til at gøre immigran- 
ter til syndebukke, nej til islamofobi, nej til anti- 
semitisme, ja til mangfoldighed”. Vreden rettede 
sig også imod udvisninger, det racistiske UKIP og 
diskrimination mod romaer. 

Demonstrationerne var unge og militante — og 
flere muslimer end sidste år deltog. 

Talerne var aktivister, politikere, og fagforenings- 
ledere. Fagforeningerne havde spillet en rolle i at 
mobilisere til dagen, som var arrangeret af Unite 
Against Fascism. 


Frankrig 

125 organisationer var gået sammen om at ind- 
kalde til demonstrationer i Paris, Toulouse, Avig- 
non og 15 andre byer, som samlede flere tusinde 
demonstranter. 


ør 





SEE 

21. marts i København: 


Aktiviteterne 
fortsætter 


400 mennesker trodsede 21.marts den bidende kulde 
og gik i demonstration i København under parolen 
Flygtninge og muslimer er velkomne!” 





Af Christine Bergen 


Demonstrationen tiltrak mange unge og en del mus- 
limer. Den havde et klart udtryk med livlige kampråb, 
bannere og skilte. 

Demonstrationen var arrangeret af Racismefri By, 
Børnebørn for Asyl, København for Mangfoldighed, 
Internationale Socialister og SUE 

Op til demonstrationen havde vi været ude med 
mere end 12.000 løbesedler og 2.000 plakater på gader 
og uddannelsessteder. Overalt blev vi taget godt imod. 

Vi fik opbygget mobiliserings-grupper på nogle få 
uddannelsessteder, og fik samlet mange aktivister som 
tog ansvar for at forberede demonstrationen. En del 
af dem har ikke været politisk aktive før — og alle er vi 
enige om at fortsætte aktiviteterne. 


Hvad nu? 


Af de 400 demonstranter er et stort lag nye gode ak- 
tivister — der vil være med til at styrke kampen mod 
racisme. 

Racismefri By bliver det forum, som vil prøve at 
samle anti-racister til fælles handling. Valgkampen 
er på trapperne — og den betyder en optrapning af 
politikernes racistiske syndebukkepolitik. 

Racismefri By vil være medarrangør af en demon- 
stration mod racisme sidste lørdag under valgkampen. 

Desuden sætter vi gang i en antiracistisk kampagne 
"Vi står sammen” — med løbeseddelsuddelinger, pla- 
kater, aktioner, møder. 


Gør dig til en del af Racismefri Bys arbejde, få mere 


info ogse kommende aktiviter på facebook.com/fascis- 
mefrit —- sammen kan vi udfordre racismen! 


Odense: 
Racismen fik det røde 
kort 


Vi demonstrerede under sloganet: Giv racismen det 
røde kort. 





Af Frank Rasmussen, Racismefri By Odense 


Vi opfordrede til at sige fra overfor racisme, som ram- 
mer alle minoriteter, især muslimer og asylansøgere. 

Racismen skaber syndebukke for problemerne i 
samfundet. Vi skal ikke lade os splitte, vi har brug for 
sammenhold. 

Omkring 15 aktivister uddelte 5000 flyers og 300 
plakater for demonstrationen på uddannelsessteder 
og gaden, og vi blev rigtig godt modtaget alle vegne. 


Debatmøde 

Vi afholdt et offentligt møde på Syddansk Universitet 

før demonstrationen, og samlede 30 studerende og 

andre interesserede til en livlig debat. 
Demonstrationens talere gav et klart antiracistisk og 

mangfoldigt udtryk. 


Dansk-afghaneren Afshil Farokh fra Mangfoldig- 
hedsrådet i Odense, Geneviéve Desportes fra et lokalt 
flygtningenetværk, Rikke Schultz fra Bedsteforældre 
for asyl, Frank Rasmussen fra Racismefri By og Amir 
Hussain fra Muslimsk Studenter Union. 

Vi samlede omkring 100 mennesker. 

Racismefri By — Odense for Mangfoldighed fortsæt- 
ter med at bygge sit netværk større og stærkere. Præcist 
hvordan er vi i gang med at finde ud af. 


Vi du støtte, have info om aktiviteter eller være aktiv 
gå til: facebook.com/mangfoldigodense 

Venstrefløjen må bekæmpe 
ompromisse 





I to måneder har EU og Den Europæiske 
Centralbank (ECB) lagt pres på Græken- 
lands nye SYRIZA-ledede regering. Et 
begreb tættere på virkeligheden ville nok 
være afpresning. 


Af Panos Garganas, foto: Joanna Popolo, Flickr 


Ifølge den "aftale”, der blev underskre- 
vet af den tidligere konservative regering, 
skulle Grækenland modtage sidste rate af 
den anden redningspakke på 7,2 milliarder 
euro (54 milliarder kr.). Pengene skulle ikke 
bruges på løn eller pension, men ville gå 
direkte tilbage til Grækenlands kreditorer. 

Den Internationale Valutafond (IMF) 
skal modtage 5,3 milliarder euro (40 milli- 
arder kr.) frem til juni og ECB 6,7 milliarder 
euro (50 milliarder kr.) til sommer. Men 
"Eurogruppens” finansministre nægter at 
give pengene til den nye regering. 

De kræver, at SYRIZA dropper sine 
valgløfter og tilpasser sit program til den 
samme blanding af nedskæringer og pri- 
vatiseringer. 

Oven i dette har ECB indført et juridisk 
forbud mod, at græske banker må købe 
statsobligationer — gæld — fra den græske 
Stat. 

I realiteten tvinger de SYRIZA-regeringen 
til at anvende midler, der er beregnet på 
sundhedsvæsenet, universiteter og kom- 
muner, til at betale afdrag til IME 


Logikken 
Hvad er logikken i dette? Er det, fordi 
økonomien er i en værre tilstand, end den 
var sidste år? Svaret er nej. De europæiske 
institutioner er enige med regeringen om, 
at økonomien vil vokse svagt i år, og bud- 
gettet vil have et overskud på 1,5 procent 
af bruttonationalproduktet (BNP). 

Vil denne form for pres gør den græske 
gæld bæredygtig? Svaret er igen nej. Uden 

en reduktion af gælden ville økonomien 
skulle skabe meget høje budgetoverskud 
i så lang tid, at ingen tror på, at det er en 
mulighed. 

Årsagerne til EU's pres er politiske. Ar- 
bejdernes modstand mod stramninger 
i Grækenland har gjort de traditionelle 
regerings-partier magtesløse. 

Det socialdemokratiske PASOK har været 
i regering længere end noget andet parti, 
siden militærregimet faldt sammen i 1974. 
Nu er PASOK tæt på spærregrænsen på 3 
procent for at komme i parlament. Det 
konservative Nyt Demokrati er 20 procent 
efter SYRIZA i meningsmålingerne. 

EU-institutionerne er i realiteten syste- 
mets vogtere for den græske herskende 
klasse, og sikrer, at venstrefløjen bliver 

tæmmet. 

SYRIZAS ledelse er ved at tilpasse sig 
dette. Den har droppet kravet om blot en 
delvis eftergivelse af gælden. Den har er- 
klæret, at det at holde Grækenland inden 
for eurozonen er en topprioritet. 

Efter at premierminister Alexis Tsipras 
mødte den tyske kansler Angela Merkel 
i Berlin, forelagde regeringen en "liste 
over reformer” til Eurogruppen. Det hele 
foregår i en ånd af at styrke det offentlige 
budgetoverskud gennem nedskæringer og 
privatiseringer. 

For at bevise sin gode vilje sagde vice- 
premierminister Yannis Dragasakis sidste 
fredag, at regeringen vil sælge sin 67 pro- 
cent andel i havnen i Piræus. Dette bryder 
et valgløfte om ikke at sælge havnen, som 





SYRIZA gentog, da de blev valgt. 
Modstand 


Der er modstand mod denne tilpasning. 
Havnearbejdernes fagforeninger er ra- 
sende over salget af havnen. ERT Medie- 
arbejdere fra den statslige TV-station, ERT, 
fra Thessalonika kommer til Athen i næste 
uge sammen med andre grupper, såsom 
cementarbejdere fra Chalkida, for at kræve 
deres jobs tilbage. Den antikapitalistiske 
venstre-koalition, ANTARSYA, støtter disse 
kampe og argumenterer for et brud med 
euroen og annullering af gælden. 

Nogle kommentatorer siger, at SYRIZA 
ikke har mandat til at bryde med euroen. 
Men mange af de samme stemmer tilføjer 
så, at det at opgive sine valgløfter af hen- 
syn til at blive i euroen er "et fornuftigt 
kompromis”. 

Tilsyneladende kræver det at bryde 
valgløfterne ikke et særligt mandat, men 
at bryde med bankfolkenes Europa er et 
"nationalistisk, tredje-verdens” -perspektiv. 

Det viser alt sammen, at den parlamen- 
tariske vej til forandring er en direkte vej 
til kompromis. At opfylde arbejdernes krav 
og bryde med EU-afpresningen betyder, at 
venstrefløjen har brug for en revolutionær 
strategi væk fra den gamle parlamentariske 
visdom. 

Panos Garganas er ledende medlem 
af det græske Socialistisk Arbejderparti 
(SEK) og den anti-kapitalistiske koalition 
ANTARSYA samt redaktør af SEK's avis, 
Arbejder-Solidaritet. 

Oversat fra Socialist Worker (UK), nr. 
2447, 31. marts 2015. 


Strejker på vej mod det nazistiske Gyldent Daggry 


Det græske fagforbund for offentligt 
ansatte, ADEDY, har indkaldt til en 
4-timers strejke mandag den 20. april, 
så arbejdere kan samles uden for retssa- 
gen mod det fascistiske Gyldent Daggry. 





Af Dave Sewell 


Næsten 70 medlemmer af Gyldent 
Daggry står til fængselsstraf, herunder 
partiledere, politifolk og alle Gyldent 
Daggrys parlamentsmedlemmer. 

Organisationen har været forbundet 
med racistiske angreb og gennembank- 
ning af politiske modstandere, herunder 
mord på migrant-arbejderen, Shehzad 
Luqman, og den anti-fascistiske rapper, 
Pavlos Fyssas. 

Strejker og protester anført af den anti- 
fascistiske organisation KEERFA tvang 
den tidligere konservativt-ledede rege- 
ring til at love en undersøgelse af partiet. 


Denne undersøgelse fandt et orga- 
niseret hierarki, der ledede angrebene 
og "langsigtet infiltrering” af politiet 
og efterretningstjenesterne. Men de 
konservative blev ved med at udskyde 
retssagen. 


Fasthold presset 

Venstrepartiet SYRIZA, som nu leder den 
græske regering, er splittet over, hvordan 
man skal forholde sig til Gyldent Daggry. 

Mange af partiets aktivister vil slutte 
sig til protesterne. Men nogle SYRIZA- 
medlemmer har forsøgt at rehabilitere 
Gyldent Daggrys parlamentsmedlem- 
mer. 

Under pres fra Grækenlands kreditorer 
ønsker de at understrege Gyldent Dag- 
grys forfatningsmæssige legitimitet. 

Det har været nødvendigt med mas- 
sivt pres fra neden for at forhindre, at 
myndighederne vender det blinde øje 
til Gyldent Daggrys vold. 





At fastholde dette pres er vigtigt for 
at forhindre nazisterne i igen at vokse 
og udnytte SYRIZAs vanskeligheder til 
deres fordel. 


EEN TREE CE 
lede: Steve Jurvetson på Flickr) 

Oversat fra Socialist Worker (UK) nr. 


2449, 14. april 2015. 

- dette må ikke gennemføres! 


Vi bringer herunder uddrag fra en udta- 
lelse fra SEK, Internationale Socialisters 
søsterparti i Grækenland, der opridser et 
perspektiv for, hvordan kampen kan fort- 
sættes og udvides. 


Aftalen mellem SYRIZA-regeringen og 
Eurogruppen fredag den 20. februar er en 
forlængelse af nedskæringspolitikken og 
en opgivelse af selv de mindste løfter om 
indfrielse af arbejdernes krav. 

Udfordringen er nu, hvordan man kan 
forhindre denne destruktive udvikling. Er 
der et alternativ, og hvordan kan det sættes 
igennem? Tre skridt er nødvendige. 


1. Fortsættelse af arbejdernes kampe 
Det første er fortsættelsen af arbejdernes 
kampe, som bekæmpede trojkaens me- 
moranda-angreb gennem hele den sidste 
periode. Vi er nødt til at kæmpe mod den 
"fastfrysning”, som den nye aftale bringer, 
og kræve gennemførelse af alle de krav, der 
har haft fokus i arbejdskampene: 

Alle fyrede arbejdere skal tilbage til deres 
job. ERT, den nationale tv-station, skal gen- 
åbnes, ligesom alle skoler, sygehuse osv., der 
er blevet lukket i de seneste år. Nej til mere 
"ståen til rådighed”, ikke flere "evalueringer”, 
ikke flere lønreduktioner i den offentlige 
sektor. 

Rovdyrene i den private sektor, som fx CO- 
SCO, skal ud af havnene, lufthavnene, jern- 
banerne, vandforsyningen, elselskaberne. 
Genopretning af løn, pension og kollektive 
aftaler mod nedskæringer, gamle og nye. 

Stop de racistiske "memoranda” (frata- 
gelse af statsborgerskab for 2. generations- 
indvandrere, politiets racistiske angreb 
mod indvandrere kaldet "Xenios Zeus”, 
koncentrationslejre, muren ved grænsen 
til Tyrkiet, Frontex-patruljer), der ikke kun 
angriber flygtninge og indvandrere, men 
hele arbejderklassen. 

Ødelæg alle de mekanismer, der beskyt- 
tede det nynazistiske Gyldent Daggry. Kræv 
retsforfølgelse og fordømmelse af nynazi- 
stiske mordere. 

Vi har brug for igen at starte strejker og 
demonstrationer, besættelser og sit-ins. 
Vores styrke ligger i de organiserede dele 
af arbejderklassen og deres kamp, ikke i 
meningsmålinger. 


2. Politisk generalisering 

Det andet skridt er den politiske genera- 
lisering af arbejdernes kampe og krav ved 
at bruge det antikapitalistiske overgangs- 
program: Slet gælden, bryd med euroen 
og EU, nationalisering af bankerne under 


arbejderkontrol. Enhver kamp har brug for 
et overordnet perspektiv for at kunne sejre. 

For ikke at bukke under for afpresninger 
fra Den Europæiske Centralbank må ban- 
kerne stoppes ved at stoppe for likviditet. 
For at vi ikke skal frygte, at spekulanter vil 
fremprovokere et "bankrun” og tage deres 
midler til udlandet, er det nødvendigt at 
have kontrol over banksystemet, valuta og 
kapitalstrømme. 

Med disse antikapitalistiske foranstaltnin- 
ger kan vi understøtte arbejdernes kamp for 
"Nej, vi vilikke betale gælden” og stoppe ud- 
hulingen af løn, pensioner og sociale ydelser 
af hensyn til rentebetalingen. 

Selv de officielle budgettal viser, at vi har 
betalt enorme summer for gælden i de sidste 
tre årtier, og at gælden i stedet for at falde er 
stigende. Kampagnen for at droppe gælden 
er det mest modne krav og en generel vej 
ud. Det er et nødvendigt supplement til den 
daglige kamp. 


3. Styrk den revolutionære antikapita- 
listiske venstrefløj 

Det tredje skridt er at styrke den revolu- 
tionære antikapitalistiske venstrefløj. Kom- 
promiset mellem SYRIZA og Eurogruppens 
bankfolk og deres institutioner er bekræftel- 
sen på dødvandet for den reformistiske vej. 
Det er ikke et momentant tilbagetog, det er 
en integreret del af en strategi, der kigger 
efter alliancer med og broer til højreorien- 
terede politikere, alliancer og broer til insti- 
tutionerne og kapitalist-klassens politikere. 

Der er måske gået et århundrede, siden 
Rosa Luxemburg talte om dilemmaet 'Re- 
form eller revolution”, men aktualiteten af 
dette dilemma er foran os. De, der troede, 
de kunne afskaffe dette dilemma ved at 
omdøbe SYRIZAtilen"ny radikal venstrefløj, 
der overvinder de gamle skillelinjer”, ernu i 
en ubehagelig position. De tapre beder om 
tilgivelse, og de uforbederlige leder efter 
undskyldninger. 

Det er ikke tiden til frustration og tilba- 
getog. Nu er det tiden at gribe stafetten for 
omvæltning, før de andre taber den. Alle os, 
der deltog iden bevægelse, der har bragt fire 
regeringer til fald på fem år, vikan ogernødt 
til at slutte os til det revolutionære venstres 
rækker og tjene perspektivet om omstyr- 
telse af kapitalismen, for et samfund, hvor 
arbejderne har kontrol over den rigdom, de 
producerer, og deres egne liv. 


SEK er en del af den anti-kapitalistiske 
koalition, ANTARSYA. 

Hele udtalelsen kan læses på http://sociali- 
ster.dk/avis/visartikel.asp?art=34351 

SYRIZA, valgløfter 
og Euro-aftalen 


Den sociale krise fortsætter. SYRIZA går frem i meningsmålingerne, men 
kan ikke indfri valgløfterne. 





Af Jørn Andersen 


For 3 måneder siden, 25. januar, vandt SYRIZA det græske valg over de 
nedskærings-partier, der på skift havde haft regeringsmagten siden militær- 
juntaens fald i 1974. 

SYRIZA vandt valget på løfter om at sætte en stopper for den sociale krise, 
der de seneste år har hærget græske arbejdere og fattige. 

Knap en måned senere, 20. februar, indgik SYRIZA en "aftale” med Euro- 
zonens finansministre. 

Uanset hvordan man tolker de finere detaljer i den, så er det klart, at aftalen 
betyder, at SYRIZA ikke kan gennemføre sine valgløfter. 


SYRIZAS løfter 
Inden valget havde SYRIZA fremlagt et program, man ville gennemføre inden 
for de første 100-dage — dvs. inden 5. maj. Programmet ville bl.a.: 

- sikre udbetaling af pensioner 

- annullere fyringer i den offentlige sektor 

- øge mindstelønnen til 751 euro om måneden (5.600 kr.) 

- immigration knyttet til anstændighed og menneskerettigheder 

- elektricitet til alle 300.000, der har fået den afbrudt 

- ingen nye privatiseringer 

Man ville gennemføre dette uden at bryde med euro-samarbejdet eller EU. 

Den marxistiske økonom Michael Roberts kaldte det "en umulig trekant: 1) 
indfri valgløfterne om at løse den sociale krise, 2) blive i Euroen, 3) holde sig 
ved regeringsmagten. 


Euro-bosserne sagde nej 
Men Euro-bosserne ville ikke lege med. Med aftaler” sikrede Euro-finansmi- 
nistrene, at SYRIZA ikke ville kunne gennemføre et eneste af disse løfter. 
Man plejer ved den slags aftaler bagefter at udtale sig, så alle kan sige, at 
man har opnået noget. 
Men den tyske finansminister Wolfgang Schåuble gned salt i SYRIZAs ydmy- 
gelse: "Grækerne vil sikkert få svært ved at forklare aftalen til deres vælgere.” 
SYRIZA skulle ikke kun bankes på plads. Det skulle også kunne ses, at de 
blev banket på plads. 
SYRIZASs valgsejr måtte ikke inspirere i resten af Europa — fx Podemos i Spa- 
nien, men også Portugal, Irland og Italien, hvor krisen også er dyb. 


Løfterne forsvandt 
I Michael Roberts' "umulige trekant” er det foreløbig den sociale genopretning, 
der er blevet ofret. 

Løftet om en mindsteløn på 751 euro om måneden inden for 100 dage blev 
efter aftalen til, at det kunne ske over 2 år. Og som en aftale med "arbejdsmar- 
kedets parter”. 

Løftet om 'ingen nye privatiseringer”, som SYRIZA gentog efter valget, blev 
droppet, da regeringen fornylig meddelte, at man ville sælge statens andel i 
havnen i Piræus. 

Nogle få af de offentligt ansatte, som de forrige regeringer havde fyret, er 
blevet genansat. Men langt de fleste er ikke. Nogle få har fået elektricitet, de 
fleste ikke. 


Fremgang for SYRIZA 

Ikke desto mindre har SYRIZA siden aftalen ligget på omkring 47 pct. i me- 
ningsmålingerne — 10 pct. over valgresultatet. 

De fleste grækere ved, at dette kun var første slag i en længere kamp. 

Men det er også klart, at SYRIZAs hidtidige strategi er slået grundlæggende 
fejl. Debatten om en anden strategi er i gang. 


3 Nej-stemmer mod aftalen fra 
Die Linke 


3 parlamentsmedlemmer fra venstrepartiet Die Linke stemte 27. februar 
Nej i det tyske parlament til euro-gruppens aftale med den græske regering. 

10 undlod, mens flertallet af Die Linkes parlamentsgruppe stemte ja. 

I en erklæring fra de 3 — Christine Buchholz, Inge Håger og Ulla Jelpke — be- 
grunder de bl.a. deres Nej således: 

"Vi stemmer i dag nej til forslaget fra finansminister Schåuble, fordi han 
afpresser den græske regering til at fortsætte med at servicere gælden til ban- 
kerne og til at fortsætte de katastrofale nedskæringer. Schåuble og trojkaen er 
ansvarlige for resultatet af forhandlingerne, ikke den græske regering, der står 
med ryggen mod muren.” 

De påpeger desuden, at 96 pct. afde såkaldte "hjælpepakker” til Grækenland 
kommer tilbage som renter og afdrag til de europæiske banker. 

Erklæringen bærer overskriften: "Ja til at hjælpe — Nej til afpresning af Græ- 
kenland ved hjælp af Schåuble.” 

OK15 





til de offentlige 


Arbejdsgiverne gik af med 
sejren ved overenskomst- 
forhandlingerne på det 
offentlige område. Kom- 
munernes Landsforening, 
Danske Regioner og Mo- 
derniseringsstyrelsen kom 
endnu et skridt videre på 
deres vej mod konkurren- 
cestaten. 





Af Lene Junker 


Erfaringerne fra OK13 
var, at ingen igen skulle ef- 
terlades alene på perronen 
som lærerne. Status på OK 
15 er, at alle stod tilbage på 
perronen, mens konkurren- 
cestats-toget kørte videre. 

Allerede i december 2014 
skrev vi i denne avis, at 
de faglige organisationer 
holdt lav profil og kun kom 
med svage udmeldinger 
forud for overenskomstfor- 
handlingerne. Dette billede 
ændrede sig ikke i løbet af 
forhandlingerne. 

Derfor kunne de offent- 
lige arbejdsgivere stå fast 
på deres "Velfærd i foran- 
dring” udspil. Det går ud 
på at svække de kollektive 
arbejdstidsaftaler og tillids- 
repræsentanterne, som er 
garanten for at de bliver 
overholdt. 

Forliget på det statsli- 
ge område satte rammen 
for både løn, arbejdstid og 
diverse fryns også for de 
ansatte i regioner og kom- 
muner. 

En beskeden lønfremgang 


arbejdsgivere 


de næste tre år, der måske 
sikrer reallønnen. Al lønstig- 
ning udmøntet i procent og 
ikke i kr. Heller ingen solida- 
ritet med de lavestlønnede 
via en lavtlønspulje. 

Ingen arbejdstidsaftale til 
hverken gymnasielærerne, 
lærerne i Uddannelsesfor- 
bundet eller til lærerne på 
folkeskoleområdet. 

En uges ekstra barselsor- 
lov til fædre og lidt fokus på 
arbejdsmiljø. 

De sprængfarlige spørgs- 
mål om MED-systemet og 
tillidsrepræsentantens rolle 
blev ikke afvist, men sendt i 
udvalg og vil dukke op igen 
i2018. 


Ingen Stem Nej-kam- 
pagne 

I skrivende stund er næ- 
sten alle overenskomstforlig 
godkendt ved urafstemning 
blandt medlemmerne. 

Generelt var stemmepro- 
centen lav, og JA-procenten 
ret høj. Det udtrykker lave 
forventninger og accept af 
de faglige lederes udsagn 
om, at resultatet var det 
bedst opnåelige. 

Det gælder især syge- 
plejesker, pædagoger og 
socialrådgivere. 

Blandt gymnasielærerne 
stemte 55% ja — 29% nej — 
15% blankt. Blandt Uddan- 
nelsesforbundets medlem- 
mer stemte 51% ja—42% nej 
og 7 % blankt. 





I Danmarks Lærerforening stem- 
te 70% ja — 30% nej. Her er tale 
om relativt høje Nej-stemmetal 
i forhold til hvad de plejer. 





Af Lene Junker 


Det er på den ene side et udtryk 
for den frustration og vrede, som 
mange lærere føler ovenpå OK13- 
overgrebet og de arbejdsvilkår, 
dette medførte. 

På den anden side udtrykker 
det også, at der ikke eksisterer et 
lederskab, som er stærkt nok til 
at organisere Nej-argumenter, 
aktiviteter og solidaritet på tværs 
i tilstrækkelig omfang. 

Danmarks Lærerforenings ho- 
vedstyrelse anbefalede enstem- 
migt at stemme Ja. Og Anders 
Bondo tog på Ja-turné i hele 
landet. 

Alligevel stemte 30% Nej. 


Nej-centre 

Der var ingen samlet NEJ- kam- 

pagne, men forskellige Nej-centre: 
Frederiksberg Lærerforening 

og Ballerup Lærerforening, som 


anbefalede at stemme Nej. Face- 
bookgruppen "Se mig i øjnene” 
samlede mange Nej-sigere lige- 
som Facebooksiden "Stem Nej til 
OK 15” nåede ud til flere tusinde. 


Enhedslistens Lærernetværk 
Enhedslistens Lærernetværk 
udsendte en opfordring til at 
stemme Nej og gøre modstand: 

Den lyder i uddrag: 

"Ziegler smiler, for KL er kom- 
met et skridt længere trimningen 
af den offentlige velfærd, så man 
uhindret kan presse mere arbejde 
ud af de ansatte. Corydon kan gå 
til valg på at have en aftale med 
lærerne, som samtidig er i tråd 
med produktivitets-kommissio- 
nens rapport. 

At stemme NEJ er at vise sin 
utilfredshed. Den skal vi bringe 
med videre til den kommende 
valgkamp. 

Et NEJ-flertal vil åbne nye sce- 
narier. DLF skal varsle strejke, og 
KL vil måske varsle lockout. Så 
vil der igen blive forhandlinger i 
Forligsinstitutionen, da strejken/ 
lockouten kan udsættes to gange 





- 1-0 Flere lærere stemte Nej 


fe. … aliigevelig 


Jiler liegler 


to uger. 

Denne periode skal bruges til 
at styrke vores sammenhold og 
opbygge støtte og solidaritet fra 
andre faggrupper. Her kan der 
også komme et nyt forlig, så vi 
skal ud i en ny afstemning. Men 
konflikt er også en reel mulighed, 
selvom det næppe er regeringens 
ønske så tæt på et valg. 

Kan vi så vinde en sådan kon- 
flikt? Det er ikke sikkert, da et 
regeringsindgreb altid er muligt. 
Men vi kan gøre et forsøg, og vi 
foretrækker en situation, hvor vi 
og vores fagforening ikke accep- 
terer Lov 409 som grundlaget. Det 
vil stille os i en stærkere position 
til at lave lokale aftaler ide næste 
tre år og fortsætte kampen ved 
OK-18.” 


Heller ikke Enhedslistens Læ- 
rernetværk kunne organisere 
aktiviteter og solidaritet på tværs. 

Resten af Enhedslistens faglige 
netværk og Fagligt Landsudvalg 
havde megen kritik af overens- 
komstforligene, men ville ikke 
opfordre til at stemme Nej! 


BREDE SST] ETS: 





Krisen betyder øget konkurrence. Krisen 
og den faglige venstrefløjs svaghed bety- 
der, at arbejdsgiverne har selvtillid nok 
til at angribe igen og igen. 





Af Christine Bergen 


Det drejer sig ikke "kun” om angreb på 
løn og arbejdsforhold. Men også mere eller 
mindre åbenlyse angreb på vores kollektive 
faglige organisering og overenskomsterne. 

Angrebene er så grundlæggende, at in- 
gen gruppe kan vinde alene. 


Stå sammen 
SAS mistede 40 mio. kr. på kabineperso- 
nalets strejke — men tjente det og mere 
til ind på ekstra billetsalg, da Norwegian- 
piloterne gik i strejke få dage senere. Og 
Norwegians systematiske brug af strej- 
kebrydere under strejken svækkede dens 
effektivitet. 

Dette understreger behovet for sam- 
menhold. 

Alle ansatte i luftfartsbranchen oplever 


samme pres — på tværs af fagskel, firma, 
land. Derfor må kampen opfattes som 
én: Én fælles kamp for ikke at underbyde 
hinanden på løn og arbejdsforhold, og én 
kamp for, at en strejke i ét firma ikke skal 
gavne et andet. 

De angreb, vi står overfor nu, på alle ar- 
bejdspladser, er så stærke, at skal vi vende 
udviklingen, skal der skabes sammenhæng 
mellem de forskellige kampe. Det er nød- 
vendigt at opbygge netværk på tværs af 
arbejdspladser og brancher. 


Det er alles kamp 

Det strejkende kabinepersonale i SAS ud- 
talte, at de kæmpede alles kamp — en kamp 
mod angreb på faglig organisering. 

Dette angreb foregår ikke kun i luftfarts- 
branchen, også på det offentlige område, 
hvor man forsøger at svække kollektiv 
organisering og fx lade tillidsmænd blive 
uddannet af arbejdsgiveren i stedet for 
af fagforeningen. Noget lignende sker i 
private virksomheder. 

Arbejdsgiverne følger selvfølgelig med 


i, hvad der sker i andre brancher for at 
vurdere, om de tør følge samme eksempel. 
På samme måde må vi organisere os, så vi 
kan lære af hinandens sejre — og nederlag. 


Tro ikke på Arbejdsretten 
Blandt de faglige ledere er der stor tiltro til 
de arbejdsretlige systemer. 

Konsekvensen er, at strejker og sympa- 
tiaktioner er blevet opgivet eller udskudt 
til fordel for at vente på en afgørelse. Det 
giver arbejdsgiverne tid til at forberede sig. 

I tilfældet med Ryanair — som gang på 
gang har vist sig klar til at kæmpe mod 
fagforeninger og organisering — venter man 
med at starte konflikt, til Arbejdsretten 
(måske) siger, den er lovlig (måske) til maj. 

Når fagforeningerne slæber Ryanair eller 
SAS for Arbejdsretten for at få afgjort om en 
konflikt er lovlig, tager det flere måneder, 
før der er en afgørelse. 

Men når SAS en sen lørdag aften beder 
Arbejdsretten tage stilling til kabineperso- 
nalets strejke, kandommen om, at strejken 
er ulovlig, falde under et døgn senere, 


søndag formiddag! 

Arbejdsretten er langtfra neutral. Fra 
dens oprettelse i 1899 til 1983 (her stop- 
per opgørelserne) er arbejdsgiverne kun 
blevet idømt mindre end 1 procent af det 
samlede bodsbeløb. 


Stol på egen styrke 

I stedet for at have tiltro til Arbejdsretten 
må vi stole på vores egen styrke — også når 
den ikke er i top. 

Arbejdsretten kan presses, men ikke ved 
små velmenende aktioner foran retten, 
når de behandler en sag. De faglige ledere 
ønsker at overlade initiativet til Arbejdsret- 
ten — vi skal tage det tilbage til almindelige 
arbejdere og fagligt aktive på gulvet. 

Men det skal organiseres — og det kræver 
en faglig venstrefløj, som ønsker at op- 
bygge på gulvplan, og som argumenterer 
for at stole på vores egen styrke i stedet for 
at håbe på arbejdsret og forhandlinger bag 
lukkede døre. 

Kamp for ret til organisering i Ryanair 


Ryanair i Billund 
- dagpengeregler 
skræmmer 


Da Ryanair i 2012 opret- 
tede en base i Billund 
Lufthavn forsøgte fagbe- 
vægelsen at presse dem 
tilatindgå overenskomst. 


Men der var ikke op- 
bakning til at starte kon- 
flikt, fortæller den davæ- 
rende lokalformand for 
3F Brian Lyst til DR i et 
videointerview 18. marts: 


"Der var stor frygt og 
utryghed omkring sit job, 
dervar tale om ændringer 
af dagpengeregler og så- 
dan noget. Så er det klart 
atjo tættere man kommer 
på konsekvensen af at 
gøre de her ting, jo svæ- 
rere er det at overtale.” 


Ryanair piloter 
støtter strejkende i 
Norwegian 


Da flyselskabet Ryanair annon- 
cerede at de ville starte en base 
i Københavns Lufthavn i marts 
prøvede Flyvebranchens Per- 
sonale Union (FPU) at starte 
forhandlinger om overenskomst. 





Af Christine Bergen 


Men Ryanair har gennem hele 
sin historie nægtet at anerkende 
fagforeninger, og har hidtil ikke 
tegnet overenskomster, så der- 
for varslede FPU konflikt med 
Ryanair, og en række LO forbund 
varslede sympatikonflikt. 


FPUs konflikt med Ryanair får 
ingen betydning, da FPU ingen 
medlemmer har i Ryanair. 


Sympatikonflikten vil til gen- 


gæld ramme dem hårdt — den vil 
lukke for fx bagagehåndtering, 
påfyldning af benzin osv., fordi de 
arbejdere som er organiseret i for- 
bund, som er en del af konflikten, 
ikke må levere ydelser til Ryanair. 


Konflikterne træder dog ikke i 
kraft endnu. FPU har bragt sagen 
for Arbejdsretten — de vil først 
have dens ord for at konflikten og 
sympatikonflikterne er "lovlige”. 

Arbejdsretten har næste møde 
i sagen 12. maj, og FPU håber på, 
at afgørelsen falder snart derefter. 


Slavelignende forhold og 
rekordoverskud 

Ryanair er det største flyselskab i 
Europa, og forretningen går godt 
— de forventer rekordoverskud på 
5 mia. kr. 


Men de ansatte får ingen løn 
under sygdom, kun løn under 
ferie, ingen pension eller tillæg 
for weekendarbejde eller overtid. 


De skal selv betale for leje af uni- 
form og ID-kort, skal stå til rådig- 
hed alle årets dage, får ingen løn 
for standby vagter og kan risikere 
for at blive forflyttet uden varsel til 
en anden europæisk base. 


At strejke eller tale om Ryanair 
i medierne er opsigelsesgrund. 
Desuden er der dårlig løn og jo- 
busikkerhed. 


I retten. 

Da Ryanairs første fly skulle lette 
fra Københavns Lufthavn 18. 
marts blev flyet forsinket 3 timer 
af 60 lufthavnsansatte, der stod 


tæt ved flyet. Det kostede Ryanair 
135.000 kr. og tiltrak sig massiv 
opmærksomhed. 

Ryanair slæbte efterfølgende 
HK, 3E Serviceforbundet, Dansk 
Metal og Blik- og Rørarbejderfor- 
bundet i retten. 

Og Ryanair erklærer også, at hvis 
Arbejdsretten giver FPU medhold 
i at en konflikt er lovlig, vil de 
slæbe "den danske model” for EU 
domstolen. 


Matt Staunton fra den irske fag- 
forening Impact advarer Ryanairs 
brug af retssystemet: "Selv om 
sagen skulle ende ved arbejdsret- 
ten, og man får medhold, bliver 
de ved med at appellere og appel- 
lere og appellere i håb om at køre 
modstanderen træt, eller at man 
løber tør for penge til advokater.” 


The Ryanair Pilot Group, 
som repræsenterer stør- 
stedelen af piloterne i 
Ryanair, støtter op om de 
strejkende piloter i Nor- 
wegian. RPG er en sam- 
menslutning af piloter 
i Ryanair, så de kan tale 
med én stemme over for 
ledelsen i fraværet af en 
fagforening. 


"De skridt, som pilo- 
terne i NPU [Norwegian 
Pilots Union, red.] har 
taget for at beskytte al- 
mindelige ansættelses- 
kontrakter og lønforhold, 
fortjener mest mulig støt- 
tefra enhver lønmodtager 
i Europa,” skriver de. 


Ryanair 
- bliv aktiv 


Flyvebranchens Personale Union står 
bag en kampagne - Luftens Helte - for 
overenskomst for Ryanair ansatte. 

Du kan gøre dig til en del af aktivite- 
terne. 


Kalender 

Onsdag 22. april kl. 17-19: Frivilligheds- 
møde, LO-Hovedstaden, Svend Aukens 
Plads 11. Tilmeld dig på kampagne& 


flyvebranchen.dk 

1. maj: Massiv uddeling af flyers og 
balloner. Muligvis Luftens Helte-fest om 
aftenen. 

Onsdag den 6. maj: Debat-arrangement 
i København (tidspunkt og sted endnu 
ikke meldt ud). 

Tirsdag den 12. maj: Demonstration 
foran Arbejdsretten (tidspunkt og sted 
endnu ikke meldt ud). 

Se mere om kampagnen Luftens Helte, 
og om kommende aktiviteter på www. 
flyvebranchen.dk/nyheder/luftenshelte/ 








Angreb på arbejdsforhold i luftbranchen 


Benhård konkurrence mellem de for- 
skellige flyselskaber betyder angreb 
på løn og arbejdsforhold — og omgå- 
else af overenskomster. 





Af Christine Bergen 


Det var hvad der lå bag strejkerne 
blandt SAS-kabinepersonalet og pilo- 
terne i Norwegian i starten af marts 
måned. 

Det er også baggrunden for strejken 
blandt franske flyveledere (dem i kon- 
troltårnene) og tyske Lufthansa-piloter, 
som det seneste år har strejket 15 gange. 


Nej til "Cimber-finte” 
SAS planlægger at spare 200 mio. kr. ved 
atlade datterselskaber tage sig af en del 
af driften — størstedelen skal findes på 
besparelser på overenskomsten. SAS's 
køb af flyselskabet Cimber (pris: 20 mio. 
kr.!) sikrede dem en overenskomst for 
kabineansatte, som er mere "fleksibel” 
og 25-30 pct. billigere. 

Og inden 2017 vil SAS outsource 


alle kort- og mellemdistancefly med 
under 150 sæder — de ansatte står over 
for massive angreb på løn og arbejds- 
forhold. 

"Cimber-finten” fik 1.300 SAS kabi- 
neansatte i strejke. 

De strejkende var under massivt pres 
for at gå i arbejde — fra deres fagfor- 
ening CAU, Arbejdsretten, medierne. 
Arbejdsgiverne i SAS truede med fyring. 


Det er overladt til arbejdsretten 
SAS har startet sag mod CAU for ikke 
at have gjort nok for at stoppe strejken 
— de kræver bod, og erstatning for den 
fortabte fortjeneste. 

CAU har startet sag mod SAS for at 
bruge virksomhedsoverdragelse til 
at omgås overenskomsten hvilket er 
ulovligt. I bedste fald kommer der en 
afgørelse om 6-9 måneder, i værste fald 
om 2-3 år. 

Taber CAU sagen har de Arbejdsret- 
tens ord for at de 147 ikke er dækket af 
en overenskomst — og så kan de lovligt 
gå i strejke for at skaffe sig én. 


OK-forhandlinger udvikler 
sig til strejke i Norwegian 


Det fagforeningsfjendske Norwegian, 
som systematisk bruger social dumping, 
har også splittet deres ansatte op i dat- 
terselskaber. 


Da 685 piloter strejkede, satte Norwe- 
gian skruebrækkeriet i system ved at bruge 
fly og personale fra datterselskaber og 
andre selskaber. 

Alligevel kostede strejken 300 mio. kr. 

Strejken fik massiv sympati, og flere 
forbund varslede sympatikonflikt (som 
først kan starte efter 2 uger ifølge fagrets- 
lige regler). 


Strejken sluttede med en ny over- 
enskomst: Ingen lønstigninger, men 
jobgaranti de næste tre år. Forringelse af 
pension, forsikring, arbejdstid og fleksi- 
bilitet. Og opdeling af piloterne i endnu 
flere datterselskaber. 

Den indre fjende 


Anti-radikaliserings-tiltag har med stær- 
kere og stærkere røst været svaret på ter- 
ror i Europa de seneste godt 10 år. 





Af Charlie Lywood 


Lige siden bombningerne i London i 
2005 har man søgt efter midler til at be- 
kæmpe "the home grown terrorist”, som 
kom indefra og ikke udefra som med 9/11 
i2001. 

Attentaterne i Paris og København vil 
utvivlsomt sætte endnu mere skub i disse 
tiltag. 

Allerede inden disse begivenheder har 
regeringen været langt fremme i deres 
bestræbelser. I regeringsgrundlaget (som 
jo også er tiltrådt af SF) ønskede man en 


Kender du 
Richard White? 


Hvad er en terrorist? Det er uhyre 
kompliceret at tale om — men han er 
tilsyneladende ikke hvid. 





Af Trond Poulsen 


Ernavnet Richard White måske ét, du 
genkender? Hvis han havde været brun 
i huden, ville du med garanti have vidst 
hvem han var. Men han var en hvid, 
63-årig veteran — så alle overvejelser 
om terrorisme forstummer med det 
samme. 

I stedet blev det konkluderet, inden 
for de første timer, efter hans angreb på 
lufthavnspersonale, at angrebet skyld- 
tes hans "mentale helbred”. 

Politiet brugte fra første færd vinklen 
med mental sygdom til deres efterforsk- 
ning. Historien er ikke engang nævnt 
med et ord i danske medier. 

Havde han været muslim, ville vi sta- 


dig ikke være færdige med dækningen 
på tværs af medier. 


New Orleans 

En fredag aften, i marts i år, troppede 
han nemlig op i New Orleans Airport 
i USA, udrustet med en taske fuld af 
hjemmelavede brandbomber, en ma- 
chete og giftspray. 

Han gik målrettet efter sikkerheds- 
personalet med først giftspray og der- 
efter machete. Efter at have angrebet tre 
fra lufthavnens sikkerhedspersonale, 
blev han skuddræbt af lokalt politi. 

I hans bil var der acetylen, freon og 
ilt på tanke. Det kan kombineres til et 
massivt sprængstof, men … 


Men alligevel kender du ikke Richard 
White. For som mediebilledet er, er 
hvide veteraner ikke "terrorister” — de 
er bare forvirrede og mentalt syge. 

En Omar derimod ville øjeblikkeligt 
have vækket international harme og 
fornyet terroralarm. 

Det er racismens ansigt i mediebil- 
ledet, med en rygende pistol i hånden. 





kortlægning af "ekstremistiske og anti- 
demokratiske miljøer” i Danmark. 


Handleplan 
Den blev udarbejdet af SFI (Socialforsk- 
ningsinstituttet) og blev haglet ned som 
ubrugelig af bl.a. indenrigsminister Manu 
Sareen, da den ud- 
kom i efteråret 2014. 
Ikke desto mindre 
udsendte regeringen 
straks derefter deres 
"handleplan mod eks- 
tremisme og radikali- 
sering”. 


Handleplanen in- 
deholder en hel række tiltag, hvis 
hovedbudskab er, at det civile 
samfund skal forebygge radika- 
lisering ved at mobilisere skoler, 
fritidsinstitutioner, fængsler osv. til 
at spotte tegn på radikalisering og 
sætte ind, hvor de ser den. 

Problemet er bare, at "radikalise- 
ring” og "ekstremisme” er politiske 
begreber, som ikke er så nemme at defi- 
nere. Og når de bliver defineret, så viser 
det sig, at definitionen er det, som afviger 
fra den normale opfattelse af "demokrati”. 


"Ekstremistisk” 
Fx er en række organisationer i kortlæg- 
ningsarbejdet udpeget som "ekstremi- 
stiske”, herunder Anti-Racistisk Netværk 
i Århus. Og man diskuterede helt åbent 
(det står i kortlægningen), om ikke SUE, 
Socialistisk UngdomsFront (ELs ungdoms- 
organisation), skulle optræde på listen. 
De organisationer, som er nævnt — både 
islamistiske, højre- og venstrefløjs-orga- 
nisationer — er alle helt legale foreninger. 
Men som ikke nødvendigvis mener, at 
det nuværende liberale, repræsentative 
demokrati er det eneste svar på, hvordan 
mennesker kan og skal organisere sig. 
Hvilket ret har staten til at forebygge/ 
bekæmpe disse menneskers ideer? 


Det at tænke og tale frit uden statens 
indblanding burde jo netop kendetegne 
det liberale demokrati, man foregiver at 
ville forsvare. I virkeligheden minder det 
mere om det østtyske Stasi-system, hvor 
alle spionerede mod alle, og man bliver 
bange for at sige sin mening. 


Det er dødsens farligt. 
Derudover er handleplanen blottet for den 
tanke, at motivationen for at lave terror i 
Vesten kunne være, hvad Vesten, herunder 
Danmark, foretager sig i Mellemøsten. 
Danmark er i krig mod en sunni-mus- 
limsk oprørsbevægelse. Det kunne tænkes, 
at de handlinger, som foregår i Irak og 
tidligere i Afghanistan samt Europas op- 
bakning til Israel, kunne motivere nogen 
til at slå igen. 


Forebygge statens ekstremisme? 
Hvordan skal man "forebygge” statens eks- 
tremistiske ideer om at bombe sig ud af et 
problem, man selv har skabt gennem krig 
i Irak i flere omgange og ved at alliere sig 
med lige så brutale shia-militser? 

Forskere i moderne terrorisme ogradika- 
lisering peger på en del faktorer, som peger 
væk fra regeringens anti-radikaliserings- 
strategi. 

Hovedkonklusion på den forskning, som 
eksisterer (og der mangler en del), peger 
på at "ekstremisme” og "radikaliserings” - 
begreber er ideologisk bestemt. Magtha- 
verne bestemmer, hvad de indeholder. 


Ekstremisme” og 
radikaliserings” - 
begreber er ideo- 


logisk bestemt. Magt- 
haverne bestemmer, 
hvad de indeholder. 


De peger på, at ideologien ikke er ho- 
vedforklaringen på voldelige handlinger. 
Vejen til at stå med en bombe eller et gevær 
ihånden, eller slås for en sag som i Syrien/ 
Irak, er meget kompleks. 


Der er ikke én profil, ikke én forklaring, 
tilfældighederne spiller en stor rolle. 
De sætter spørgsmålstegn ved om 
"radikaliserings-processen” til 
"ekstremisme” kan bruges som 
ramme for at "forebygge” terror. 

Fx antager kortlægnings-rap- 
porten fra SFI, at der er en 
bestemt (og statisk) rela- 
tion mellem holdninger og 
handlinger, som der ikke er 
belæg for. 


Stærkere PET 

Alligevel ønsker staten ikke 
blot at have et forstær- 
ket PET som deres 
redskab mod den 
"indre fjende”, 
som kunne 
tænke sig 
at handle 
på deres 
ideer 
mod 
staten. 


D e 
ønsker 
at mO- 
bilisere 
os alle 
sammen, 
både som 
professionelle 
og privatperso- 
ner, i at finde "fjen- 
den”. 

I Grundlovens $77 står 


der: "Enhver er berettiget til på tryk, i skrift 
og tale at offentliggøre sine tanker, dog 
under ansvar for domstolene. Censur og 
andre forebyggende forholdsregler kan 
ingensinde på ny indføres.” (Min frem- 
hævning.) 

Men det ser regeringen stort på. 

Passet skal tages fra folk, som vil rejse til 
"konfliktområder” (læs: Syrien/Irak). Det 
er politiet uden en dommer, som vurderer. 

En chef for Forsvarets Efterretningstje- 
neste (FE) skal kunne bestemme, om en 
dansk statsborger i udlandet skal overvå- 
ges uden dommerkendelse. 


Som juraprofessor Eva Schmidt tørt 
sagde: "Dette er vejen til en politistat.” 

Anders Henriksen har i sin bog "Antiter- 
roren, retsstaten og demokratiet” (DJØE 
2011) skrevet, at udviklingen i anti-terroren 
begynder at gå fra at forhindre handlinger 
til at forebygge ideer. 


Denne udvikling er blevet forstærket 
siden 2011 og bliver nu helt sikkert acce- 
lereret. Det skal bekæmpes. 


Alles frihed står på spil. 

Man føler uretfærdigheden og ydmygelsen 


Filmen Selma handler om Martin Luther 
Kings march mellem Selma og Montgo- 
mery, Alabama, i kampen for sortes ret 
til at stemme i 1965. Men hvorfor er det 
vigtigt at høre den historie? Filmen havde 
Danmarks-premiere 26. marts. 





Af Jesper Mark Hansen 


Da John Stephens og Common til den 
87. Oscar-ceremoni accepterede en Oscar 
for sangen Glory, sagde Stephens: "When 
people are marching with our song, we 
want to tell you we are with you”. Sangen 
var en del af soundtracket til filmen Selma 
(2014). 

Det kan virke en smule naivt at tro, at 
folket vil rejse sig med en film. Film bruges 
trods alt primært som underholdning. Vi 
kender desuden i forvejen til Kings liv, og 
sortes ret til at stemme er i dag fundamen- 


talt accepteret. 
Kan Selma virkelig andet end at få os til 
at tænke "godt, vi ikke levede den gang”? 


Man føler vreden 

Det er i hvert fald svært ikke at være glad 
for, at man ikke levede den gang, når man 
ser Selma. Der sker nogle chokerende ting, 
som man aldrig ville forvente, hvis ikke 
man kendte til begivenhederne i forbin- 
delse med Selma-marchen. 

Man chokeres, som var man der selv. 
Man føler uretfærdigheden og ydmygelsen 
ved den måde, autoriteterne ser på, og 
behandler de sorte. Der er scener, som gør 
næsten fysisk ondt. 

Det allermest centrale er dog, at man 
føler vreden. Man ønsker, at man kunne 
blande sig, at man kunne gøre noget. Man 
ønsker, at King ikke blev dræbt blot tre år 
efter filmens begivenheder. Man ønsker, 


at denne form for uretfærdighed aldrig vil 
ramme menneskeheden igen. 


Stadig et globalt problem 

Det er derfor, Selma er central. Racisme er 
stadig et globalt problem, og det er også 
et nationalt problem. Vi har aldrig haft 
apartheid i Danmark, men racismen og 
den yderste højrefløj vinder igen fodfæste. 


8 pct. af den danske befolkning mener 
ikke, at Dansk Folkepartis indvandrerpoli- 
tik er radikal nok. En gruppe unge nazister 
stillede op ved det seneste kommunalvalg. 

Når IS/U den 21. marts med en gruppe 
andre organisationer gik på gaden for at 
protestere imod den behandling af dan- 
ske indvandrere og især muslimer, som er 
blevet lagt for dagen de senere år, blev det 
mødt med generel åbenhed. 

Over 400 mennesker mødte op, og endnu 


flere støttede demonstrationen, til trods 
for at den var arrangeret af forholdsvist 
små organisationer. Der er altså en gruppe 
mennesker, som ønsker at se et racismefrit 
land. Det er disse mennesker, vi kan håbe 
på, Selma vækker. 

For en enkelt demonstration er i sig selv 
ikke nok. Det er en konstant kamp at arbej- 
de mod racismen, og det er langt fra ovre. 

Selma viser fortvivlelsen ved, at det af og 
til ser ud til aldrig at ville ændre sig, men 
den viser også, at det vil ændre sig, hvis 
man holder fast. Måske vil filmen give en 
gruppe mennesker mod på at rejse sig i 
fællesskab for at kæmpe mod racismen. 


For som Common sagde, da han og 
Stephens accepterede Oscaren: "This 
transcends race, gender, religion, sexual 
orientation and social status.” 


HVORNÅR? 


De truer med 

At tage det sidste 

Fra dig der mangler … 
Hvornår truer du dem 
Der har det hele? 


De overvåger 

Dit soveværelse 

Og dit arbejdshumør. 
Hvornår overvåger du 
dem 

Der kontrollerer alt? 


De forklarer 

At større ulighed 

Er godt for din fremtid. 
Hvornår forklarer du 
dem 

At jorden tilhører ingen, 
alle? 


De griner på åben 
skærm 

Af din manglende ud- 
dannelse 

og store uvidenhed. 
Hvornår griner du 

Af deres statistiske 
menneskeforagt? 


De spiller demokrati 
Scenen er besat, medie 
scenografer 

Politikere, eksperter, 
penge aristokrater. 

Du klapper lydigt 
Hvornår forstyrrer du 
spillet? 


ØF 


Af Albert Hytteballe 
Pedersen 


Don't Look Åway 


Fotoudstilling om ofrene for det syriske regimes 
tortur. Don't Look Away fortæller i fotografier, film 
og tekst seks unge syriske torturofres historier. 
Arrangørerne håber på at kunne vise udstillingen 
i København den 8., 9. og 10. maj. Herefter er 
planen, at udstillingen skal rejse videre til andre 
storbyer i Europa. 

Udstillingen vil blive fulgt op med at arbejde for 
to mål: 


1) Vi vil appellere til FN og EU om at få krigsfor- 
bryderne i Syrien stillet for den internationale 
krigsforbryder-domstol. 

2) Vi vil arbejde for en fælles europæisk flygtnin- 
gepolitik, der skal sikre, at så mange som muligt 
får asyl. Herunder vil vi arbejde for behandling 
af asylansøgninger i Libyen for at beskytte de 
syriske flygtninge fra den farlige flugt over Mid- 
delhavet. 

Udstillingen organiseres af frivillige, de fleste i 
forvejen aktive i frivilligforeninger som Venlig- 
boerne, Børnebørn for Asyl, HusEnFlygtning, 
Ascent og Gæstfrie i Halsnæs. Dignity hjælper 
med kommunikationsplan og er blandt talerne 
ved udstillingens åbning. 


For yderligere oplysninger, ring til Malin Wester- 
lund, mobil 31386908. 


Arbejder-historie-festival 2015 





"Fagbevægelsen dropper igen 1. 
maj-optog” hedder det på forsiden 
af reklame-avisen for årets Arbej- 
derhistoriefestival, der foregår 
lørdag den 25. april på Arbejder- 
museet i Rømersgade i København. 


Serreform-læge stiller op til 


GUIDE 
HISTORIE 
al 





DROPPER IGEN 1. MAJ-OPTOG 


må for sjette gang aflyse maj-optoget. 
sammenstød mellem politi og ungsocialister, der 

krisens start i 1907-08 har præget byens gader, kommer ud af kontrol. 
i n rr Ø i 


BENE ER at de 
Af Jørn Andersen siden i 








Historien er fra 1908 og er blot én 
af appetitvækkerne for festivalen 
(der i øvrigt er gratis). 

En anden historie finder man på 
side 4: "Sexreform-læge opstiller 
for kommunisterne” og handler 

FRA KORSØR BAG STREJKE- TILKAMP MOD 
om Jonathan Leunbach, der var | SER TILBAGE PAGTRer TV-REKLAMER 


én af frontfigurerne i kampen for fri 











abort i 1930'erne og medudgiver af 
bladet Sexualpolitik. 


På festivalen kan man vælge mellem 25 møder om en bred vifte af em- 
ner — trotskister, sex-reform, velfærd, kvindestemmeret og meget mere 
Sidste år deltog 500 på den første Arbejderhistoriefestival. At dømme 
efter programmet bliver det endnu større i år. 

Festivalen arrangeres af Selskabet til Forskning i Arbejderbevægelsens 
Historie (SFAH) i samarbejde med Arbejdermuseet og Arbejderbevægel- 
sens Bibliotek og Arkiv (ABA). 

Se det flotte program - og avisen -— på sfah.dk 

Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
OSV. 

Det virker bare ikke. Den enkelte virksomhed - eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 





Ekstraordinært landsmøde 
BL TU El] EIN TEE IIS TT] G 


hårdere. 
Krisen er blevet en systemkrise - og dermed en politisk Weekenden den 13.-14. juni i Folkets Hus, Stengade 50, Nørrebro, Kbh. 
krise. Hele landsmødet er åbent for interesserede. 
Der er to temaer for landsmødet: 
Modstand 1. Marxister og kvindekamp 


2. IS efter januar-landsmødet 
Vi opsummerer erfaringerne siden landsmødet, hvor IS gik ud af Enhedslisten, og præciserer det perspektiv for 
opbygning, vi vedtog i januar. 


Selv om deres ”krise-medicin” ikke virker, så rammer 
den hårdt for os andre. Verden over angriber magtha- 


verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere — og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
neden. 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisMe - og vi synes det er værd at 
slås for. 


Vil du være med? Vi har brug for dig, og du har brug 
for os, hvis vi skal skabe en anden verden! 


Nærmere program kommer senere på www.socialister.dk - reserver weekenden. 





&Det er her det sker 


Møderne er åbne for alle inte- 
resserede. 

Mødeemnerne kan ændre sig i 
løbet af avisens udgivelsesperi- 
ode. Se de seneste opdateringer 
på socialister.dk/lokalafd 


København 

Mødes kl. 19.00 i Christians- 
havns Beboerhus, Dronningens- 
gade 34. Kontakt Anders, 3035 
4256, for mere info. 

Torsdag 23. april: Nellikkerevolu- 
tionen i Portugal 1974-75. 
Torsdag 30. april: Hvorfor og 
hvordan sælger vi Socialistisk 
Arbejderavis 


Torsdag 7. maj: Hvad vi mener vi 
med international socialisme? 
Torsdag 21. maj: Socialister 
og valg 

Torsdag 28. maj: Angreb på 
velfærd er angreb på kvinder 
Fredag 5. juni: Grundlovs-grill 
kl. 16 


Odense 

Mødes kl. 19.00 i Ungdoms- 
huset, Nørregade 60. Kontakt 
Jens, 2426 8023, for mere info. 
Torsdag 23. april: Socialister 
og valg 

Torsdag 30. april: Historien 
om 1. maj 


Torsdag 7. maj: Offentligt møde: 
Forandring fra neden - gå med 
iIS/U 

Torsdag 21. maj: Ribus-konflik- 
ten i Esbjerg 1994-95 

Torsdag 28. maj: Den russiske 
revolution 1917 

IS/U Odense på Face- 
book: facebook.com/ 
groups/703272553037371/ 


Midtjylland 
Kontakt Carsten, 2622 3858, 
for info om møder og aktiviteter. 


Århus 


Mødes kl. 19.30 i Studenternes 


Hus, lokale 2.2, Nordre Ring- 
gade 3. Kontakt Hans Erik, 6128 
9615, for mere info. 

Tirsdag 28. april: Socialister og 
kampen mod sexisme 

Tirsdag 12. maj: Markedsgø- 
relsen af den offentlige sektor. 
Tirsdag 26. maj: Mødeemne 
ikke fastlagt endnu. 


DEBAT // DEMONSTRATION // AKTIONER // MØDER // HAPPENINGS // TEORI // DEBAT // DEMONSTRATION 











Dagen før 8. marts sagde ligestillingsmi- 
nister Manu Sareen: "Vi er ikke et land, 
hvor vi undertrykker kvinder. Der er rigtig 
meget ligestilling i Danmark.” Han opfor- 
drede kritikere til at "kigge ud af vinduet”. 
Hvis vi følger Manu Sareens opfordring og 
"kigger ud” — hvad er det så vi ser? 





Af Christine Bergen 


Kvinder tjener mindre end mænd for 
samme arbejde. Kvindelige industriarbej- 
dere tjener fx kun 89 kr., hver gang deres 
mandlige kolleger tjener 100 kr. for samme 
arbejde. 

Kvinder tjener i gennemsnit 18 pct. min- 
dre end mænd — og over et helt liv kun lidt 
over halvdelen af hvad mænd tjener. På 
trods af at de har arbejde, står kvinder står 
stadig for langt størstedelen af det huslige 
arbejde og børneopdragelsen. 


En tredjedel af verdens 
kvinder (i Danmark 27 pct.) 
vil i løbet af deres liv opleve 
fysisk vold eller voldtægt. I 
betragtning af hvor mange, 
der rammes, er der utroligt 
lidt fokus på området. De 
"var selv ude om det”, og 
meget få sager om vold mod 
kvinder bliver opklaret og fører 
tilen dom. 

Kvinder bliver gjort til objek- 
ter i reklamer, imassemedierne 
osv., og udsættes for nedladen- 
de og sexistiske kommentarer. 

Kvindeundertrykkelse findes 
i høj grad i Danmark — og ikke 
kun i "udlandet”, som Manu 
Sareen og andre prøver at bilde 
os ind. 


På lige fod 
Kvindeundertrykkelsen opstod 
side om side med klassesam- 
fundet, da landbrugssamfun- 
det udviklede sig. 





På det tidspunkt kunne kvinder af for- 
skellige årsager (som stigende børnetal, 
indførelse af nye arbejdsmetoder, fx ploven) 
ikke længere indgå på lige fod med mænd i 
det"produktive” arbejde — men blev i højere 
grad bundet til opgaver som børnepasning, 
madlavning og husligt arbejde. 


Det var hvad Engels kaldte "kvindekøn- 
nets verdenshistoriske nederlag”. Sidelø- 
bende med den materielle undertrykkelse 
opstod en række ideer om kvinders under- 
legenhed. 


66 


Med kapitalismen er kvinder kommet 
ind på arbejdsmarkedet. Dermed kan 
kvinder og mænd igen indgå på lige fod i 
produktionen. 

Trods det er kvinder tydeligvis stadig 
undertrykte. Forklaringen skal findes i 
familiens rolle under kapitalismen — og 
kvinders rolle i familien. 


Reproduktion af arbejdskraft 
Reproduktion af arbejdskraft (dvs. at arbej- 
derne genvinder deres kræfter, samt opdra- 
gelsen af en ny generation af arbejdere) er 
helt nødvendigt for kapitalismen. 

I den tidlige kapitalisme blev familie- 
båndene revet fuldstændigt fra hinanden. 
Både mænd, kvinder og børn blev ansat til 
hårdt arbejde, bl.a. i minerne, hvilket truede 
tilførslen af sund arbejdskraft, og dermed 
profitten. 

Derfor begyndte nogle af magthaverne 
at argumentere for at indføre en ny fami- 

liestruktur — kernefamilien. 


Men kvinde- 
undertryk- 
kelsen eksi- 





sterer stadig — og den 
bliver retfærdiggjort 
af "nedarvede” ide- 
er, om hvilken rolle 
kvinder kan og bør 
spille i samfundet. 


I deres argumenter brugte de elemen- 
ter fra den gamle patriarkalske ideologi. 
Manden skulle være familiens forsørger 
og overhoved, kvinden skulle passe mand, 
hjem og børn. 

Generelt accepterede arbejderklassen det 
nye ideal for familien. 

Selv om kvinderne blev fjernet fra løn- 
nede job, isoleret i hjemmet og sat i øko- 
nomisk afhængighed af manden, var der 
fordele ved at slippe for 12 timers dagligt 
hårdt arbejde (efterfulgt af huslige pligter), 
hårdt arbejde under graviditeter osv. 


Kvindeundertrykkelse i dag 


Manden blev økonomisk ansvarlig for 
hele familien — men til gengæld blev der 
sørget for at holde ham sund og rask. 

Og hans stilling i familien gav ham en 
illusion, om at han tilhørte en stærk og 
privilegeret gruppe. Det kunne få ham til at 
identificere sig med nogle af magthavernes 
normer. 

For både kvinder og mænd blev familien 
en erstatning for de gamle fællesskaber i 
landsbyerne, som kapitalismen havde øde- 
lagt. Det blev (idet mindste i princippet) en 
garant for nærvær og kærlighed. 

Idealet var at manden skulle kunne for- 
sørge familien for sin løn. Virkeligheden var, 
at lønnen tit var så lav, at familierne levede 
i fattigdom. Eller at kvinderne blev tvunget 
til at tage dårligt betalt deltids-arbejde, som 
kunne ordnes i hjemmet eller i nærheden 
af hjemmet. 

De måtte finde sig i dårlige forhold — og 
ingen faglig organisering. 


Kvinderne kommer 

på arbejdsmarkedet 

Kvindernes indtog på arbejdsmarkedet i 
sidste halvdel af 1900-tallet blev muligt 
pga. teknologiske fremskridt, som reduce- 
rede byrden fra husligt arbejde, faldende 
børnetal og brug for stadigt flere arbejdere 
ien økonomi i hastig vækst. 

I princippet blev kvinderne økonomisk 
uafhængige af manden (og fik flere ret- 
tigheder, bl.a. juridiske). Siden har "ker- 
nefamilien” fået konkurrence af mange 
andre familieformer. 

Men den økonomiske lighed mellem 
kønnene - eller kvindernes genindtræden 
idet"produktive” arbejde på lige fod med 
mænd — har ikke skabt lighed mellem 
kønnene som i de klasseløse jæger-samler 
samfund. 

Det skyldes, at ansvaret for reproduk- 
tion af arbejdskraften (på trods af bør- 
nehaver, sygehuse og andre offentlige 
foranstaltninger, som løfter visse opgaver) 
først og fremmest ligger hos arbejder- 
familien. Især hos kvinderne, som bærer 
en dobbeltbyrde: Når de har fri fra arbejde, 

venter mange huslige opgaver. 

For kapitalismen er den privatiserede 
reproduktion af arbejdskraft, som foregår i 
familien, den billigste måde at opretholde 
en sund og rask arbejdsstyrke på. 

Som den engelske premierminister David 
Cameron sagde "det bedste velfærdssystem 
er familien”. 


Klasse-forskel 

Kvindeundertrykkelsen rammer både 
magthavernes og arbejderklassens kvinder 
— men på meget forskellige måder. 

Dette er 2. artikel i kvindekampstemaet. Den første artikel handlede 
om hvordan kvindeundertrykkelsen opstod - læs den på socialister. 
dk. Næste artikel handler om kvindekampens historie. 





Den herskende klasses kvinders virkelig- 
hed adskilte sig markant fra arbejderkvin- 
dernes slid og slæb. De havde tjenere til at 
tage sig af børnepasning og husholdning, 
de blev nægtet at være del af familiens 
”økonomiske anliggender” som blev styret 
af mænd, og var forvist til kedsomhed i 
hjemmet. Deres rolle var at føde en arving 
og ellers være ”udstillingsobjekt”. 

Derfor stereotyperne om mænd og kvin- 
ders karaktertræk. 

I dag har den herskende klasses kvinder 
gode jobs, og en tjenerstab til at ordne de 
huslige opgaver — så de bærer ikke samme 
dobbeltbyrde som arbejderklassens kvin- 
der. 

"Tjenerne” er typisk andre kvinder — fra 
arbejderklassen — som arbejder under 
dårlige forhold, til en dårlig løn. Måske er 
de endda au-pairs uden organisering, med 
baggrund i fx Filippinerne, og kan pga. 
deres position ikke stille for mange krav. Så 
meget for "søstersolidaritet”! 

Detunderstreger, at kvindekamp er klas- 
sekamp, og at arbejderklassens kvinder ikke 
deler interesser med borgerskabets kvinder. 


To kvindekamps-traditioner 
Forbedringerne i arbejderkvindernes stil- 
ling de seneste år er en følge af de teknolo- 
giske fremskridt, der er sket under kapitalis- 
men — og ikke mindst af arbejder-kvinders 
og -mænds kamp for bedre forhold. 

Især har kvinders indtræden på arbejds- 
markedet og i den direkte produktion givet 
dem en mere lige stilling i forhold til arbej- 
derklassens mænd. 

Men kvindeundertrykkelsen eksisterer 
stadig—og den bliver retfærdiggjort af "ned- 
arvede” ideer, om hvilken rolle kvinder kan 
og bør spille i samfundet. 


Kvindeundertrykkelse og klasseun- 
dertrykkelse eksisterer side om side, og i 
kvindebevægelsens historie har der eksi- 
steret to traditioner. En feministisk, som 
tager udgangspunkt i alle kvinder på tværs 
af klasse (og som ser en grundlæggende 
kamp mellem mænd og kvinder). Og én, 
som tager udgangspunkt i arbejderkvinders 
situation og ser kvindekampen som en del 
af klassekampen. 

Det er emnet for kvindekamps-artiklen i 
næste nummer af avisen. 

Hvorfor bruge så meget tid 
på at producere og sælge 
en avis, der kun bliver læst 
af omkring 1000 menne- 
sker? 





Af Jørn Andersen, redaktør af Socialistisk 
Arbejderavis 


Hvorfor bruger I ikke no- 
get mere "moderne” end 
en trykt avis til at få jeres 
budskab ud? 

Det spørgsmål bliver man 
uundgåeligt mødt med, når 
man står og forsøger at sæl- 
ge nogle få eksemplarer af 
Socialistisk Arbejderavis til 
forbipasserende på gaden, 
på et uddannelsessted, 
foran en arbejdsplads eller 
til en demonstration. 

Men hvordan er egentlig 
socialisters muligheder for 
at bruge andre medier? Kan 
de det, vi vil — hvis vi da el- 
lers havde adgang til dem? 


Magthavernes medier 

I realiteten er de store 
medier — TV, landsdæk- 
kende radio og de store 
dagblade — lukket land. Ikke 
kun for socialister, men for 
langt de fleste almindelige 
mennesker, der har en me- 
ning eller gerne vil fortælle 
om et initiativ, de har taget. 

De er i årtier er bygget op 
for at sikre magthavernes 
kontrol. Undtagelsesvis 
kan man få et læserbrev i 
en avis eller få lov at sige 
"sound bites” på %2 minut 
eller lidt mere. 


For mainstream-politike- 
re er det ofte nok med korte 
simple budskaber. De har 
kun brug for at bekræfte 
ideer, som folk kender i 
forvejen. 

Men socialister ønsker et 
helt andet system. Det kræ- 
ver mange flere argumen- 
ter, fordi det ligger uden 
for rammen af de ideer, vi 
er opdraget med og møder 
hver dag. 


Hvad med de sociale 
medier? 

Sociale medier kan være 
nyttige — hvis man erkender 
deres begrænsninger. 

Et medie som Facebook 
er som et ekko-kammer: 
Man når ud til folk, man i 
forvejen kender. Desuden 
tilskynder Facebook ikke 
til længere, seriøse diskus- 
sioner. 

Man skal altså have et 
netværk i forvejen for at 
kunne bruge fx Facebook til 
noget meningsfyldt. 


Hvem taler vi til 
- og med? 

Mange aktivister taler 
næsten kun med folk inden 
for ens egne cirkler: På ens 
arbejdsplads, uddannelses- 
sted, fagforening, netværk 
OSV. 

Det betyder, at man gene- 
raliserer ud fra situationen 
på fx ens egen arbejdsplads. 
Og den er som regel elen- 
dig. Så man konkluderer, at 
forandring er umulig. 





En avis, der bygger netværk 


Socialistisk Arbejderavis 
forsøger at samle et hel- 
hedsbillede på tværs af ar- 
bejdspladser, uddannelses- 
steder, små bevægelser osv. 

Avisen fortæller om en 
mere sammensat virkelig- 
hed, hvor der også er po- 
sitive historier — som giver 
mulighed for handling. 

Når folk fx er med til at 
mobilisere mod racisme, 
så står det i avisen, og man 
kan bruge det på ens egen 
arbejdsplads eller skole. 

Der er mange ting en 
lille avis som Socialistisk 
Arbejderavis ikke får med. 
Men det er stadig langt, 
langt bedre end det, vi ville 
kunne som enkeltpersoner. 


Et større netværk 

Når du møder en sælger 
af Socialistisk Arbejderavis 
på gaden, så møder du ikke 
bare én, der vil trække en 
10'er op af lommen på dig 
for en solgt avis. 

Du møder først og frem- 
mest én, som gerne vil 
diskutere, hvordan vi slår 
magthavernes angreb til- 
bage — og hvordan du kan 
bidrage til det. 

Avisens vigtigste formål 
er at være med til at bygge 
et større netværk af socia- 
lister. 


Når kampen rykker 
Det vil blive guld værd, 
når arbejderklassen — eller 
studerende osv. — i bredere 
omfang begynder at røre 

på sig. 

Så bliver avisens rolle ud- 
videt: Erfaringer om sejre 
på én arbejdsplads eller 
skole kan formidles videre 
til andre — og bruges dér. De 
bedste argumenter kan nå 
ud til langt flere. Og endnu 
flere kan inddrages i at 
bygge et socialistisk mod- 
svar til system-politikerne. 

Men det starter med hvad 
du gør i dag: Hvis vi er et 
netværk på 50 eller 100, 
den dag tingene begynder 
at rykke, kan vi ret hurtigt 
blive 200, 300 eller 500. 
Men vi kan ikke blive 2.000 
eller 5.000. Det kræver, at 
vi er 2-500, inden tingene 
rykker. 

Mange siger: Ja, jeg skal 
nok være på barrikaden, 
når tingene rykker. Fint 
nok, men det er der så 
mange, der vil være. 

Spørgsmålet er, om du vil 
være med at bygge et fun- 
dament, så vi, når tingene 
rykker, kan blive stærke 
nok til at nå ud på de fleste 
større arbejdspladser og 
skoler. 

Det er et sådant netværk, 
Socialistisk Arbejderavis er 
et redskab til at bygge. 

Så næste gang du møder 
en sælger af Socialistisk 
Arbejderavis, så sig: "Ja, jeg 
vil også være med!” — eller 
giv dit telefonnummer, så 
I kan aftale, at I diskuterer 
det mere grundigt og seri- 
øst over en kop kaffe. 


Gå med i Internationale Socialister/ISU 


Vi har brug for dig, hvis du vil være aktiv. Og vi har brug for dig, hvis du bare vil støtte. 
Internationale Socialisters Ungdom kører frem til slutningen af april en medlem- 
skampagne. Hvis du er under 30, kan du for 75 kr. om året blive medlem af ISU. Som 
medlem får du Socialistisk Arbejderavis med i prisen. Tilbuddet gælder selvfølgelig 
hele året! 


Meld dig ind på socialister.dk/medlem 

